Ιδέα – Passion Theater\nHome > Ιδέα\n05/04/2016 Kostoula Zarafeta Νέα 0 Comments\nΚώστας Γάκης, Αμαλία Θεοδωροπούλου, Παντελής Κυραμαργιός, Εύα Λαύκα, Αθηνά Μουστάκα, Κωνσταντίνος Μπιμπής, Θανάσης Φωτεινιάς.\nΤο μουσικό τμήμα της κολεκτίβας συμπληρώνουν οι: Αλέξανδρος Κούρος, Ιούλιος Κουτσογεωργίου, Νικόλας Μαύρος, Νίκος Σταδιάτης και Γιάννης Ταυλά.\nΗ καλλιτεχνική κολεκτίβα Πλέγμα παρουσιάζει τη μουσικοθεατρική παράσταση“Ως την άκρη της κλωστής” σε σκηνοθεσία της Θεατρικής Ομάδας “Ιδέα” 8-9 & 15-16 Απριλίου Πολυχώρος Αθηναΐς.\nΠαρασκευή 8 – Σάββατο 9 & Παρασκευή 15 – Σάββατο 16 Απριλίου\nTo Μουσικό Τμήμα της καλλιτεχνικής κολεκτίβας ΠΛΕΓΜΑ\nΤο μουσικό τμήμα της καλλιτεχνικής κολεκτίβας ΠΛΕΓΜΑ εμφανίζεται σε μουσικές σκηνές σε μια μουσική αφήγηση που θα μας πάει “ως την άκρη της κλωστής”.\nΟι Πλέγμα μας συστήθηκαν και ξεχώρισαν μέσα από τις μουσικές δημιουργίες τους, το «Για σένα άλλαξα θεό», το «Θα γυρίσεις», “Το Βαλς του Χειμώνα” και το ολοκαίνουργιο ντουέτο με τη Γλυκερία “Αστεία όνειρα”.\nΗ τραγουδίστρια Εύα Λαύκα και ο Παντελής Κυραμαργιός στα κείμενα και τη μουσική μαζί με τους μουσικούς της καλλιτεχνικής κολεκτίβας παρουσιάζουν σε μορφή μουσικής αφήγησης, τραγούδια των ΠΛΕΓΜΑ, αλλά και διασκευές κομματιών μουσικών που τους ταιριάζουν, σε ένα άκρως ξεχωριστό live.\nΤο διήγημα “Ως την άκρη της κλωστής” του Παντελή Κυραμαργιού το οποίο περιέχει και το πρώτο ολοκληρωμένο album της καλλιτεχνικής κολεκτίβας Πλέγμα κυκλοφορεί από την Panik Platinum Records και τον εκδοτικό οίκο Έναστρον.\nΑθηνά ΜουστάκαΑλέξανδρος ΚούροςΑμαλία ΘεοδωροπούλουΓιάννης ΤαυλάΓιώργος ΚισσανδράκηςΕύα ΛαύκαΘανάσης ΦωτεινιάςΙδέαΙούλιος ΚουτσογεωργίουΚωνσταντίνος ΜπιμπήςΚώστας ΓάκηςΝάντια ΜαργαρίτηΝικόλας ΜαύροςΝίκος ΣταδιάτηςΠαντελής ΚυραμαργιόςΩς την άκρη της κλωστής


Ταινιόδρομος Κράκαρη: Θλίψη για ένα από τα τελευταία βιομηχανικά μνημεία του Πειραιά – iengineers.info\nΑρχική / Επικαιρότητα / Ταινιόδρομος Κράκαρη: Θλίψη για ένα από τα τελευταία βιομηχανικά μνημεία του Πειραιά\nAdmin 6 Αυγούστου 2019\tΕπικαιρότητα Δεν επιτρέπεται σχολιασμός στο Ταινιόδρομος Κράκαρη: Θλίψη για ένα από τα τελευταία βιομηχανικά μνημεία του Πειραιά 332 Views\nΌψη εργοστασίου από μώλο Κράκαρη τη δεκαετία του 1930\nΕΜΠ: Τμήμα Αρχιτεκτόνων Μηχανικών Εργαστήριο Αστικού Περιβάλλοντος, 2001, Ανώνυμη Ελληνική Εταιρεία Χημικών Προϊόντων και Λιπασμάτων (1909-1993). Παρελθόν και μέλλον ενός ιστορικού βιομηχανικού συγκροτήματος, ΕΜΠ, Αθήνα, σελ. 48\nΠερίπατος στο μώλο Κράκαρη αρχές του 20ου αιώνα.\nΜήλτσος Αντώνης, 2002, Σελίδες Ιστορίας. Στα 50 χρόνια του Δήμο Δραπετσώνας, Αθήνα, Εξωραϊστικός Πολιτιστικός Σύλλογος – Ένωση Δημοτών Δραπετσώνας – Θυμοίτης, Τεύχος 675, σελ. 5\nPrevious Σεισμός μεγέθους 5,0 Ρίχτερ στην Αθήνα\nNext Κρήτη: Προς κατεδάφιση 370 αυθαίρετα στο νησί


Xαμηλά Sneakers Superga 2750 ΣΤΕΛΕΧΟΣ: Δέρμα & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2750 Brown Διαθέσιμο για γυναίκες.\nΨηλά Sneakers Superga 2095 ΣΤΕΛΕΧΟΣ: Ύφασμα & ΕΠΕΝΔΥΣΗ: Με γούνα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Ψηλά Sneakers Superga 2095 Red Διαθέσιμο για γυναίκες. 37. . Γυναίκα >...\nXαμηλά Sneakers Superga 2950 ΣΤΕΛΕΧΟΣ: Δέρμα & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2950 Black Διαθέσιμο για άνδρες. 36. . Άνδρας >...\nXαμηλά Sneakers Superga 2950 ΣΤΕΛΕΧΟΣ: Ύφασμα & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2950 Brown Διαθέσιμο για γυναίκες.\nXαμηλά Sneakers Superga 2750 GALLESU ΣΤΕΛΕΧΟΣ: Ύφασμα & ΕΠΕΝΔΥΣΗ: Δέρμα & ΕΣ. ΣΟΛΑ: Δέρμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2750 GALLESU Grey Διαθέσιμο για άνδρες.\nΑθλητικά Xαμηλά Sneakers Superga 2730 SATIN COTMETROPE W Διαθέσιμο για γυναίκες. 40. ....\nXαμηλά Sneakers Superga 2750 PU SNAKE W ΣΤΕΛΕΧΟΣ: Συνθετικό & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nXαμηλά Sneakers Superga 2790 F GL W EMB COCCO ΣΤΕΛΕΧΟΣ: Δέρμα & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2790 F GL W EMB COCCO Ροζ Διαθέσιμο για γυναίκες. 41. ....\nΑθλητικά Elegant Και Άνετα Τα κλασσικα Superga 2287 Bubble είναι ένας συνδυασμός...\nΑθλητικά Κάνε το Επόμενο Βήμα Κλασικό αλλά… Μοναδικό! Το Superga 2750 Cotu...\nΑθλητικά Superga 2790 Στο Επόμενο Βήμα Τα κλασσικα Superga flatform είναι ένας...\nΑθλητικά Elegant Και Άνετα Τα κλασσικα Superga 22790 3D Lettering είναι ένας...\nSuperga 2750-Fantasy Cotu (9000076031_52179)\nΑθλητικά Xαμηλά Sneakers Superga S9111LW Διαθέσιμο για γυναίκες.\nΑθλητικά Xαμηλά Sneakers Superga S00DDX0 Διαθέσιμο για κορίτσια.\nΑθλητικά Xαμηλά Sneakers Superga S81152W Multicolour Διαθέσιμο για κορίτσια.\nΨηλά Sneakers Superga 2705HITTOP\nΑθλητικά Ψηλά Sneakers Superga 2705HITTOP Διαθέσιμο για γυναίκες.\nΑθλητικά Ψηλά Sneakers Superga 2705HITTOP Black Διαθέσιμο για γυναίκες.\nΑθλητικά Xαμηλά Sneakers Superga – Grey Διαθέσιμο για άνδρες. 36. . Άνδρας >...\nΑθλητικά Xαμηλά Sneakers Superga – Grey Διαθέσιμο για γυναίκες. 36. . Γυναίκα >...\nΑθλητικά Xαμηλά Sneakers Superga – Multicolour Διαθέσιμο για γυναίκες. 36. . Γυναίκα...\nΑθλητικά Superga 2750 Cotu CLassic Στο Επόμενο Βήμα Κλασικό αλλά… Μοναδικό! Το...\nSuperga 2790-Cotw Linea Up And Down (9000076024_1539)\nΑθλητικά Xαμηλά Sneakers Superga – Multicolour Διαθέσιμο για γυναίκες. 37. . Γυναίκα...\nΑθλητικά Xαμηλά Sneakers Superga – Brown Διαθέσιμο για γυναίκες.\nΑθλητικά Xαμηλά Sneakers Superga – Μπλέ Διαθέσιμο για γυναίκες.\nΑθλητικά Xαμηλά Sneakers Superga – Beige Διαθέσιμο για γυναίκες.\nΑθλητικά Xαμηλά Sneakers Superga – Διαθέσιμο για γυναίκες. 36. . Γυναίκα >...\nXαμηλά Sneakers Superga 2791 COTEW LINEA ΣΤΕΛΕΧΟΣ: Ύφασμα & ΕΠΕΝΔΥΣΗ: Ύφασμα & ΕΣ. ΣΟΛΑ: Ύφασμα & ΕΞ. ΣΟΛΑ: Καουτσούκ\nΑθλητικά Xαμηλά Sneakers Superga 2791 COTEW LINEA Black Διαθέσιμο για γυναίκες.\nΑθλητικά Xαμηλά Sneakers Superga – Multicolour Διαθέσιμο για γυναίκες.\nΑθλητικά Xαμηλά Sneakers Superga – multicolour Διαθέσιμο για άνδρες.\nΑθλητικά Xαμηλά Sneakers Superga – multicolour Διαθέσιμο για γυναίκες. 40. . Γυναίκα...


Όλες οι ομορφιές της άνοιξης εδώ! Πόσο θα κρατήσουν; Ας τις χαρούμε όσο μπορούμε!\nΎστερα από ένα μικρό διάλειμμα για να προβάλουμε τα δημοσιογραφικά αυτής της εβδομάδας, ας επιστρέψουμε σήμερα στα όμορφα λουλούδια που μας θυμίζουν άνοιξη στις ομορφιές της, καθώς έχουμε ακόμα υλικό από την Πρωτομαγιά κι εσείς συνεχίσετε να μας προμηθεύετε…\nΑν μ’ αρέσει κάτι σ’ αυτό το Site και αν αγαπώ περισσότερο, είναι η όμορφη σχέση που έχουμε αποκτήσει μαζί σας, ναι σε σας τους αναγνώστες μας αναφέρομαι… Διότι, όπως και να το κάνουμε, εσείς είστε η ζωή μας, η αναπνοή μας, σ’ αυτή τη διαδικτυακή έκφραση.\nΜερικοί, που δεν ξέρουν, υποτιμούν τη δύναμη του μέσου… Λογικό… Πώς να τους μιλήσεις για τον ήλιο, όταν δεν έχει τύχει να προσέξουν ούτε καν το φεγγάρι; Χρειάζεται ταπεινοφροσύνη, εργατικότητα, μεθοδικότητα μυρμηγκιού, για να τα καταφέρεις να ακραγγίξεις την ομορφιά του.\nΠάνε τώρα κοντά 12 χρόνια που το παλεύω καθημερινά αυτό το μέσο… Φυσικά ποτέ δεν του έδωσα μεγαλύτερη αξία από αυτή που του αξίζει, πραγματικά. Ναι, είναι ένα μέσο που ενώνει ανθρώπους που γνωρίζουν την ελληνική γλώσσα σε όλο τον κόσμο. Ναι, κατανοούμε τη δύναμη του μέσου και ασκούμε διάκριση.\nΤο πιο ωραίο σε όλη αυτή την πορεία που οικοδομούμε βήμα – βήμα, αυτόν τον ιστότοπο, λαμβάνουμε σοβαρά υπόψη μας τις παρατηρήσεις σας και προσαρμοζόμαστε. Δοκιμάζουμε πράγματα, αλλάζουμε μορφή. Ένα πράγμα είναι βέβαιο: Δεν πρόκειται να πλήξετε όσοι επιλέγετε να μας ακολουθείτε σ’ αυτό το ταξίδι.\nΔιότι κάπως έτσι βλέπουμε αυτή την προσπάθεια… Σαν ένα ταξίδι με στάσεις για στοχασμό, επανεξέταση κάποιων πραγμάτων για τα οποία εκτιμούμε ότι αξίζει τον κόπο να κάνουμε και νέα βήματα μπροστά. Μικρά ίσως, διακριτικά σίγουρα, σταθερά οπωσδήποτε και χωρίς πισωγυρίσματα.\nΓια ένα όμως μπορούμε να σας διαβεβαιώσουμε με απόλυτη σιγουριά. Ότι δεν υπάρχουν κακές προσθέσεις στο πίσω μέρος του μυαλού μας. Καθρέφτης της ψυχής μας, είναι. Τόσο καθαρός που αν έχετε υπομονή και το ψάξετε σε βάθος χρόνου στις 4.900+ αναρτήσεις του θα βρείτε πεντακάθαρη και προοδευτική την πορεία του.\nΈτσι όμορφα, χαλαρά, αρχές του Μάη, συνεχίζουμε τη διαδικτυακή μας επικοινωνία και επαφή. Παρέα με όμορφα λουλούδια σε φωτογραφίες που τραβήξαμε εμείς ή που μοιράστηκαν μαζί μας οι φίλοι μας. Δείτε λοιπόν όλες τις τελευταίες αναρτήσεις με λουλούδια ΕΔΩ κι ΕΔΩ κι ΕΔΩ. Και σας βεβαιώνουμε ότι δεν πρόκειται να σταματήσουμε…\nΣαν αναγνώστρια του Θραψανιώτη θα ήθελα να πω και γω δυο λόγια γιατι επέλεξα να ακολουθώ αυτην την διαδικτυακή έκφραση .\nΗ πρώτη μου γνωριμία με τον Θραψανιώτη ηταν το 2014 οταν μου είπαν να τον αναζητήσω διαδυκτιακά να διαβάσω το όμορφα και...\nΗ πρώτη μου γνωριμία με τον Θραψανιώτη ηταν το 2014 οταν μου είπαν να τον αναζητήσω διαδυκτιακά να διαβάσω το όμορφα και αμερόληπτα σχολια του για την διεθνή συνελευση των Μαρτύρων του Ιεχωβά που γινόταν στην Αθήνα.\nΕνθουσιάστηκα με την απόλυτη ακρίβεια και σεβασμό που εξέθεσε όσα συνέβησαν τις τρεις ημέρες της συνέλευσης .\nΦυσικά του έστειλα ένα ευχαριστήριο μήνυμα για την αμεροληψία του και τον σεβασμό που κάλυψε τα γεγονότα .\nΕπισης είδα οτι όλες οι στήλες του Θραψανιώτη είχαν υπέροχο λόγο που ακομη και τα δημοσιογραφικά (που εδω και χρόνια είχα σταματήσει να ενημερώνομαι απο έντυπη δημοσιογραφική ύλη γιατι δυστυχώς ηταν κατευθυνόμενη )\nπεριείχαν αξιοπρέπεια ,μια φρόνιμη ουδετερότητα ,και το κυριότερο άγγιζαν την καρδιά μου.\nΑπο τότε είναι η συντροφιά μου οταν θέλω να ξεκουραστώ .\nΑπολαμβάνω σχεδόν καθε μερα τον λόγο του συντάκτη του Θραψανιώτη και οταν ανεβαζει τόσο όμορφα και διακριτικά διάφορα θέματα, απλά καθημερινά, είναι σαν να βρίσκομαι ανάμεσα τους και χαίρομαι πολύ γιαυτό.\nΚαι το κυριότερο ενθαρρύνομαι απο τις πολλές και εποικοδομητικές αναφορές που κάνει στον Λόγο του Θεού στην Αγία Γραφή, γιατι ναι μεν Θραψανιώτη είσαι καποιες ώρες η συντροφιά μου αλλά ο Λογος του Θεού είναι η ζωή μου.\nΧαίρομαι πολύ που και εσυ συμπορευσαι μαζί του και σε ευλογεί ώστε πάντα να μας κρατάς συντροφιά με αυτές τις αρχές και το ήθος που ως τωρα βρισκω στις σελίδες σου.\nΝίκος Ελ. Θοεδωράκης\nΝα τέτοια λόγια αγάπης, αντικειμενικά, είναι που μας ενθαρρύνουν και μας κάνουν να συνεχίζουμε, να παρέχουμε καθημερινά, το καλύτερο που μπορούμε σ’ αυτό το Site…\nΦυσικά, ένας ατελής άνθρωπος έχει την επιμέλεια και την ευθύνη της ενημέρωσης του…...\nΦυσικά, ένας ατελής άνθρωπος έχει την επιμέλεια και την ευθύνη της ενημέρωσης του… Ας μην το ξεχνούμε και ας του δίνουμε το δικαίωμα της αμφιβολίας και του λάθους, όταν πέφτει σε σφάλμα εκτίμησης.\nΤο σίγουρο είναι ότι δεν υπάρχει δόλος, αλλά πολύ - πολύ αγάπη για προσφορά στον άνθρωπο… Και νομίζω ότι αυτό φαίνεται με την πρώτη ματιά και από μακριά…


Είναι εντάξει να μην πετυχαίνεις | LifeSteps.gr\nΑρχική / Συμβουλές Ζωής / Είναι εντάξει να μην πετυχαίνεις\nΕίναι εντάξει να μην πετυχαίνεις\n24/03/2022 Συγγραφέας: Πολυξένη Τσίρα\nΌταν ήμασταν μικροί οι περισσότεροι από εμάς, αν όχι όλοι, όταν μας ρωτούσαν «τι θέλουμε να γίνουμε όταν μεγαλώσουμε» είχαμε μία απάντηση. Άλλος ήθελε να γίνει γιατρός, άλλος δάσκαλος, άλλος τραγουδιστής. Και το πίστευε πως θα γίνει. Σε ένα παιδικό μυαλό η πιθανότητα της αποτυχίας δε χωράει. Τα παιδιά ονειρεύονται δίχως όρια.\nΌλοι έχουν στο μυαλό τους ένα επάγγελμα ή μία ιδιότητα που θα «πρέπει να κυνηγήσουν» και εντέλει να επιτύχουν για να έχουν μία καλή ζωή.\nΠριν καν ενηλικιωθούμε αναγκαζόμαστε να επιλέξουμε το επάγγελμα που θέλουμε να κάνουμε στη ζωή μας. Πρέπει να συμπληρώσουμε το μηχανογραφικό μας με απόλυτη σοβαρότητα και σιγουριά. Οι περισσότερες από τις επιλογές σε αυτό είναι επιπόλαιες, βιαστικές, επιλογές άλλων, πάντως σπάνια γίνονται με σύνεση και σταθερότητα. Έτσι λοιπόν, ξεκινάμε ένα ταξίδι ετών ώστε να καταρτιστούμε σε έναν μόνο κλάδο. Και το κάνουμε. Μπαίνουμε στο πανεπιστήμιο. Παίρνουμε πτυχίο. Πλέον αναγκαστική είναι και η απόκτηση μεταπτυχιακού. Και κάμποσα σεμινάρια. Και μετά από όλα αυτά;\nΚάποιοι τυχεροί ανταμείβονται και εργάζονται πάνω στο αντικείμενο των σπουδών τους. Κάποιοι άλλοι όχι. Παρόλο που πάλεψαν οι κόποι τους δεν ανταμείφθηκαν. Κάποιοι άλλοι συνειδητοποιούν πως τελικά δεν μπορούν να ασκήσουν αυτό το επάγγελμα, δεν τους εκφράζει. Κάποιοι συναντούν εμπόδια και αναγκάζονται να το παρατήσουν. Κάποιοι βρίσκουν νόημα σε κάτι διαφορετικό. Κάποιοι δεν έχουν βρει ακόμη το νόημα σε κάτι. Είναι κακό όλο αυτό;\nΌχι δεν είναι. Αντιθέτως, είναι απολύτως φυσιολογικό. Και συμβαίνει σε πολλούς ανθρώπους. Συμβαίνει και σε αυτούς που φαίνονται ευτυχισμένοι από τη δουλειά τους, την καθημερινότητά τους, που πιέζουν τον εαυτό τους για να «μην πει τίποτα ο κόσμος».\nΕίμαστε όντα που συνεχώς εξελισσόμαστε. Αλίμονο αν μια απόφαση που πήραμε στα 17 μας καθόριζε όλη μας τη ζωή. Κάνουμε επιλογές και τις μετανιώνουμε. Κάνουμε άλλες και πέφτουμε σε λάθη. Θέλουμε κάτι και μετά από λίγο δεν το θέλουμε. Είναι λογικό να μεγαλώνουμε και συγχρόνως να αλλάζει και η συνείδησή μας, τα θέλω μας, η οπτική μας για τη ζωή.\nΑπό τη μία ζούμε σε μία εποχή και μια κοινωνία όπου το επίπεδο ανεργίας είναι στο πιο υψηλό της επίπεδο, η πλειοψηφία των ανθρώπων είναι άνεργοι, νέα εργασιακά προγράμματα είναι άφαντα και από την άλλη έχουμε ένα μοντέλο ζωής που μας υπενθυμίζει πως μόνο αν έχεις έναν συγκεκριμένο στόχο μπορείς να επιτύχεις.\nΟι δυναμικοί και αυτοί που θέλουν κάτι πολύ στο τέλος το καταφέρνουν. Καταλαβαίνω το νόημα αυτού του μότο και την αισιόδοξη πλευρά που προσπαθεί να μεταδώσει. Αλλά συχνά οι συνθήκες, η τύχη, η μοίρα και οι συγκυρίες τα φέρνουν αλλιώς. Και αν δεν επιτύχουμε νιώθουμε άσχημα.\nΑν δεν πετύχω έναν στόχο είμαι αδύναμος; Είμαι άχρηστος; Αισθήματα κατωτερότητας και ανασφάλειας μας δημιουργούνται και αισθανόμαστε ενοχές. Φταίμε εμείς που δεν τα καταφέραμε γιατί δεν προσπαθήσαμε αρκετά. Φταίμε εμείς γιατί δεν το θελήσαμε όσο έπρεπε. Είμαστε τεμπέληδες. Δεν ξέρουμε τι θέλουμε. Είμαστε βάρος και όχι φωτιστές.\nΔεν φταίμε εμείς. Δεν είναι εντάξει να έχεις έναν στόχο και να εξαρτάται η ευτυχία σου μόνο από την εκπλήρωσή του. Είναι εντάξει να ξέρεις να προσαρμόζεσαι. Είναι εντάξει να ξέρεις να επιβιώνεις και να βρίσκεις το χαμόγελο μέσα σε δύσκολες καταστάσεις. Να σκέφτεσαι, να βάζεις κάθε μέρα μικρούς στόχους. Να αλλάζεις. Να μην είσαι ο ίδιος με πέρσι.\nΝα εξελίσσεσαι. Αλλά να εξελίσσεσαι για σένα και το δικό σου καλό. Όπως σε κάθε ταξίδι θέλεις να δεις νέα πράγματα, να μην ξέρεις τι θα σε περιμένει, να γυρίζεις πίσω με εμπειρίες που δεν φανταζόσουν, το ίδιο συμβαίνει και στη ζωή. Τι πιο βαρετό από μία ζωή μέσα σε κουτάκια. Που ήξερες από μικρός πώς θα είσαι στα 30, στα 40, στα 50 σου;\nΑν με ρωτούσαν λοιπόν, ξανά τι θα ήθελα να γίνω όταν μεγαλώσω πιθανότατα θα απαντούσα «χαρούμενος άνθρωπος». Και όλα τα άλλα θα μου τα δείξει η ζωή.\nΚατηγορία: Συμβουλές Ζωής Ετικέτες: αποτυχία, επαγγελματική αποκατάσταση, επιτυχία\nPrevious Post: « We Are Football\nNext Post: Evil Genius 2 »


Κόστος & Οικονομικά - ΣΥΝ- ΥΠΑΡΞΙΣ\nΤο κόστος και για τους έξι μήνες του εκπαιδευτικού προγράμματος της Συν-Ύπαρξης, είναι 5400 ευρώ. Αυτό το ποσό περιλαμβάνει:\n. Τα σεμινάρια και τα εργαστήρια\n. Την Εκπαιδευτική Ύλη\n. Τη Διαμονή (σε δίκλινα δωμάτια)\n. Τη Διατροφή (τρία πλήρη γεύματα 5 μέρες την εβδομάδα και όλα τα βασικά για τα σαββατοκύριακα)\n. Τις Εκδρομές\n. Το Καραβάνι (ένας μήνας περπάτημα με γαϊδουράκια)\nΑυτό το ποσό δεν καλύπτει το συνολικό κόστος του προγράμματος. Η Συν-Ύπαρξη αναζητά επιδοτήσεις. Αν έχετε να προτείνετε κάτι, ή απλά επιθυμείτε να βοηθήσετε, παρακαλούμε επισκεφτείτε τη σελίδα Υποστήριξης μας.\nΣκοπός μας είναι να κάνουμε την εμπειρία στη Σχολή προσιτή σε όλους όσους θα νιώσουν ότι τους αφορά, οπότε δεν θέλουμε το οικονομικό να γίνει εμπόδιο. Αν πράγματι σας εμπνέει, υπάρχουν διάφοροι τρόποι για να μαζέψετε αυτά τα λεφτά.\nΠώς να χρηματοδοτήσετε την θητεία σας στη Συν-Ύπαρξη:\nΜία βασική πλευρά του προγράμματος της Σχολής είναι η ανάληψη πρωτοβουλίας. Αν ενδιαφέρεστε να κάνετε αίτηση αλλά διστάζετε εξ αιτίας του κόστους, ας γίνει αυτό αφορμή να δραστηριοποιηθείτε. Υπάρχουν πολλοί διασκεδαστικοί και διαφορετικοί τρόποι να μαζέψετε λεφτά:\n. Αναζητήσετε και συμπληρώσετε αιτήσεις για δωρεές και υποτροφίες.\n. Συμμετάσχετε σε online πλατφόρμες χρηματοδότησης, όπως: dana.io, Start Some Good, Indiegogo, ή Kickstarter.\n. Ζητείστε υποστήριξη από όλους τoυς γνωστούς σας, γράφοντας μία επιστολή με την επιθυμία σας να πάρετε μέρος στη Σχολή.\n. Σκεφτείτε έξω από το «συνηθισμένα»! Βρείτε δημιουργικούς τρόπους να χρηματοδοτηθείτε, εκεί που μπορείτε να προσφέρετε κάποια δεξιότητα σας, μία χειροτεχνία σας, ή ένα καλλιτεχνικό έργο σας!\n. Αφού έχετε κάνει την αίτησή σας, επικοινωνείστε μαζί μας και γνωστοποιείστε μας την τυχόν δυσκολία σας με τα οικονομικά. Θα χαρούμε να σας βοηθήσουμε να χρηματοδοτηθείτε, με όποιο τρόπο θα μπορέσουμε.\n*Αν γνωρίζετε οποιοδήποτε τρόπο χρηματοδότησης της Σχολής, παρακαλούμε να μας το γνωρίσετε συμπληρώνοντας τη φόρμα επικοινωνίας.


ΛΟΥΤΟΝ - ΜΙΝΤΛΕΣΜΠΡΟ (1/5/21, 17:00) ΣΤΟΙΧΗΜΑ - MatchMoney\nΠρώτο στοίχημα: Θα γίνει; πριν 1 ώρα NHL: Victory is ours πριν 8 ώρες\nΓια τον αγώνα ΛΟΥΤΟΝ-ΜΙΝΤΛΕΣΜΠΡΟ γράφει ο Αντώνης Τσούτης Ημερομηνία: 20:58 30/04/21\nΔυνατό φίνις, θρίλερ 3-2 με την Μπρίστολ Σ. και τρύπωμα στο πάνω μισό. Με θέματα και πίσω 0-2 στο α’, σαν να βγήκε άλλη ομάδα στην επανάληψη, μαζική αντεπίθεση με ανατροπή (3-2/74’).\nΠαραπάνω από ικανοποίηση, πέρσι στο τσακ η παραμονή, φέτος με το ματς που έχει στο χέρι ψάχνει ενδεχομένως να τρυπώσει ακόμη και στην 9η θέση, ο Τζόουνς χαρακτηρίζει σαν ορόσημο και πλατφόρμα τη σεζόν, θεωρώντας πως μπήκαν οι βάσεις για κάτι ακόμη μεγαλύτερο του χρόνου.\nΣτο 50/50 σε 3ο ο χαφ Μπέρι (31/2), παραμένουν εκτός ο έμπειρος φορ Χίλτον (16/0, 10 αλλ.),ο δανεικός εξτρέμ Ινς (7/0, 3 αλλ.) και φυσικά ο στόπερ Λόκιερ (20/0).\nΠΙΘΑΝΗ 11ΑΔΑ (4-2-3-1) : Σλούγκα- Μπρι, Πίρσον, Μπράντλι, Νέισμιθ – Ντιούσμπερι Χολ, Ράντοκ- Κλαρκ, Τάνκλιφ, Κόρνικ- Αντεμπάγιο.\nΟ Νέισμιθ μετακινείται από στόπερ σε αριστερό μπακ και τούμπαλιν, λογικά στο δεύτερο πόστο και τώρα, εκτός αν προτιμηθεί ο Ποτς για εκεί. Ο Τάνκλιφ με τον Κόρνικ για μια θέση στην τριάδα, ο Κόλινς επιλογή για μπροστά.\nΟ Γουόρνοκ είχε προδιαθέσει πως η ομάδα του δεν θα κάνει καμιά χάρη στη Σέφιλντ Γουέν., το αντίθετο μάλιστα, και το 3-1 το απέδειξε. Κεφάτη εμφάνιση, όχι πάντα απλό στην εξέλιξη του, όμως σαν προσπάθεια και ένταση δεν έκοψε ποτέ και ανταμείφθηκε με δυο γκολ στο τελευταίο 20λεπτο.\nΕίναι δεδομένο πως από τη στιγμή που χάθηκε κάθε προοπτική πλέι οφ, ο Γουόρνοκ έχει ξεκινήσει έντονα το σχεδιασμό της νέας σεζόν, θεωρεί παραπάνω από αναγκαία την ενίσχυση της ομάδας με 3-4 δυνατές μεταγραφές, προκειμένου να αποκτήσει πρωταγωνιστικό ρόλο.\nΜε ενοχλήσεις αλλά λογικά προλαβαίνει ο μπακ Σπενς (37/1, 16 αλλ.) Σχεδόν απίθανα πάλι ο μπακ Φίσερ (12/0), πάγια στα πιτς οι χαφ Μόρσι (31/1), Ταβερνιέ (29/3), ο εξτρέμ Μέντεζ Λενγκ (9/1, 7 αλλ.) και ο αναντικατάστατος στόπερ Φράι (32/1).\nΠΙΘΑΝΗ 11ΑΔΑ (3-1-4-2): Αρτσερ- ΜακΝερ, Μπολά, Χολ- Χόουσον- Σπενς, Σάβιλ, Κεμπανό, Μπολασί- Γουάτμορ, Ακπομ.\nΟ νο2 Αρτσερ εξακολουθεί κάτω από τα δοκάρια, ο Σπενς είναι μια επιλογή στα άκρα δεξιά, ο νεαρός Μάλεϊ μεσοεπιθετικά, δεν αποκλείεται στην εξέλιξη να πάρουν χρόνο και ένας-δυο ακόμη πιτσιρικάδες από τον πολύ λάιτ πάγκο.\nΗ Μίντλεσμπρο το ‘παιξε παντελονάτα κόντρα σε δυο αντιπάλους με κίνητρο, εδώ ο Γουόρνοκ μπορεί να δώσει χρόνο και σε κάποιους νέους που θέλει, ούτως ή άλλως με τους τραυματισμούς και τις αποδεσμεύσεις που έγιναν, το ρόστερ αδυνάτισε μπροστά. Μια χαρά το φινάλε της Λούτον, προκύπτει όρεξη αλλά και ένταση για ακόμη καλύτερο πλασάρισμα, ο άσος στο 2,70 στην Bet365.\nΜάλλον ξεφεύγει το Over 2,5 στο 2,25 στην Betshop. Και ξεφεύγει βάσει συγκυρίας, με τη μεν Λούτον να μην κόβει και να ψάχνει δυνατό φίνις, τη δε Μίντλεσμπρο να μετράει έξι γκολ ενεργητικό στα δυο τελευταία, με κανένα άγχος και παίκτες που ψάχνουν να μπουν στο μάτι του Γουόρνοκ για του χρόνου.\nΤΣΑΜΠΙΟΝΣΙΠ 2010/2011 - 2011/2012 - 2012/2013 - 2013/2014 - 2014/2015 - 2015/2016 - 2016/2017 - 2017/2018 - 2018/2019 - 2019/2020 3 - 3\nΜΠΑΡΝΣΛΙ - ΣΟΥΟΝΣΙ


Πού και πώς ψηφίζω στις εκλογές 2014 – FunDay 🙂\nΒρες το εκλογικό σου τμήμα, μάθε που πότε και πως ψηφίζεις στις δημοτικές και στις ευρωεκλογές 2014. Δες τα στοιχεία εκλογικού σώματος ελλήνων εκλογέων. Διαβάστε όλα όσα πρέπει να γνωρίζετε για να ψηφίσετε. Ήδη έχει ξεκινήσει η αντίστροφη μέτρηση για τις επικείμενες εκλογές 2014, καθώς την επόμενη Κυριακή καλούμαστε να εκλέξουμε τους εκπροσώπους μας στην τοπική αυτοδιοίκηση και την μεθεπόμενη Κυριακή, 25 Μαΐου, όσους θα αποτελέσουν τη φωνή της Ελλάδας στην Ευρωβουλή.\n1. Είναι η ψήφος υποχρεωτική;\n2. Ποιοι εξαιρούνται\n3. Πότε ψηφίζουμε\n4. Που ψηφίζετε\n5. Τι πρέπει να κάνω αν δεν βρίσκω το όνομά μου;\n6. Τι δικαιολογητικά θα χρειαστώ για να ψηφίσω ;\n7. Πώς ψηφίζουμε στις δημοτικές και περιφερειακές εκλογές και πόσους σταυρούς δικαιούμαστε ;\nΕίναι η ψήφος υποχρεωτική;\nΚατ’ αρχήν να σημειώσουμε πως η ψήφος και στις δύο εκλογές είναι υποχρεωτική, εκτός ορισμένων περιπτώσεων. Μάλιστα, οι πολίτες που αδικαιολόγητα δεν θα ασκήσουν το εκλογικό τους δικαίωμα θα έχουν κυρώσεις της παρ. 1 του άρθρου 117 της νομοθεσίας για την εκλογή βουλευτών (π.δ. 26/2012). Η τιμωρία είναι φυλάκιση, από 1 μήνα ως 1 έτος.\nΔεν υποχρεούνται να ασκήσουν το εκλογικό τους δικαίωμα και εξαιρούνται των κυρώσεων οι πολίτες που τις ημέρες των εκλογών θα βρίσκονται στο εξωτερικό, όσοι έχουν υπερβεί το 70ο έτος της ηλικίας τους και όσοι θα βρίσκονται κατά την ημέρα της ψηφοφορίας σε απόσταση μεγαλύτερη των διακοσίων (200) χιλιομέτρων από το εκλογικό τμήμα στο οποίο υποχρεούνται να ψηφίσουν.\nΟι εκλογές για τους Δήμους και τις Περιφέρειες θα γίνουν την Κυριακή 18 Μαΐου 2014. Την επόμενη Κυριακή, 25 Μαΐου 2014, θα γίνουν οι Ευρωεκλογές, καθώς και οι επαναληπτικές εκλογές (β’ γύρος) όπου δεν έχει εκλεγεί Δήμαρχος ή/και Περιφερειάρχης από την πρώτη Κυριακή. Ειδικά οι Έλληνες κάτοικοι του εξωτερικού, θα ψηφίσουν για τις Ευρωεκλογές το Σάββατο 24 Μαΐου.\nΤο υπουργείο Εσωτερικών έχει αναπτύξει μία ειδική εφαρμογή ώστε οι εκλογείς να μπορούν να δουν εύκολα, με τη συμπλήρωση μόνο κάποιων βασικών στοιχείων, σε ποιο εκλογικό τμήμα του δήμου τους θα ψηφίσουν στις εκλογές του Μαΐου.\nΟ πολίτης συμπληρώνοντας μόνο το όνομα του, το επώνυμο αλλά και τα ονόματα των γονέων του και το έτος γέννησης του μπορεί μέσω του υπολογιστή του να δει που θα ψηφίσει στις Δημοτικές και τις Περιφερειακές εκλογές αλλά και στις Ευρωεκλογές.\nΣυμπληρώστε τα στοιχεία σας σύμφωνα με τις οδηγίες στην παρακάτω φόρμα και δείτε πού ψηφίζετε:\nΤι πρέπει να κάνω αν δεν βρίσκω το όνομά μου;\nΘα πρέπει να απευθυνθείτε στο Δήμο στο δημοτολόγιο του οποίου είστε γραμμένος/-η, προκειμένου να σας χορηγήσει ειδική βεβαίωση, με την οποία θα μπορέσετε κανονικά να ψηφίσετε. Σημειώνεται ότι για τη διευκόλυνση των πολιτών οι Δήμοι θα παραμείνουν ανοιχτοί και τις δύο Κυριακές (18 και 25 Μαΐου). Αν παρ’ όλη την προσπάθειά σας δεν βρείτε το όνομά σας, τότε μπορείτε να απευθυνθείτε στο Δήμο, στου οποίου τα δημοτολόγια είστε εγγεγραμμένοι, μέχρι και το πέρας της ψηφοφορίας.\nΤι δικαιολογητικά θα χρειαστώ για να ψηφίσω ;\nΜπορείτε να ψηφίσετε με την αστυνομική σας ταυτότητα (ακόμα και «κομμένη») ή το διαβατήριό σας ή το δίπλωμα οδήγησης ή το ασφαλιστικό σας βιβλιάριο.\nΠώς ψηφίζουμε στις δημοτικές και περιφερειακές εκλογές και πόσους σταυρούς δικαιούμαστε ;\n-Στις Δημοτικές εκλογές 2014\nΚάθε συνδυασμός καταρτίζει ενιαία ψηφοδέλτια με τους υποψηφίους κάθε πρώην δήμου (εκλογική περιφέρεια) ξεχωριστά και, επίσης, με τους υποψήφιους για τα συμβούλια των τοπικών κοινοτήτων.\n-Στις Περιφερειακές εκλογές 2014\nΜε τη σταυροδοσία, ο ψηφοφόρος εκφράζει την προτίμησή του:\n-Στις Ευρωεκλογές 2014\nΗ εφορευτική επιτροπή κάθε εκλογικού τμήματος οφείλει να ενημερώνει τους εκλογείς ότι μπορούν να εκφράσουν την προτίμησή τους υπέρ τεσσάρων (4), κατ’ ανώτατο όριο, υποψηφίων του συνδυασμού, σημειώνοντας στο ψηφοδέλτιο δίπλα στο όνομα του καθενός σταυρό προτίμησης. Συνεπώς, στα ψηφοδέλτια των συνδυασμών μπορούν να τεθούν μέχρι και τέσσερις (4) σταυροί προτίμησης.\nFunday » Διάφορα » Πού και πώς ψηφίζω στις εκλογές 2014


EvrytaniaSport: Αίολος-Ακαδημία 4-1\nΦιλικό προπονητικό «τεστ» έδωσαν Αίολος και Ακαδημία Ποδοσφαίρου Καρπενήσι 2002, με τον πρώτο να επικρατεί με 4-1.\nΗ αναμέτρηση πραγματοποιήθηκε την Πέμπτη 10 Σεπτεμβρίου στο Δημοτικό Στάδιο Καρπενησίου, ξεκινώντας στις 3 και 30.\nΟ Αίολος του Χρήστου Γιαννίτσαρη με νεανικό ρόστερ είχε μόλις δυο ποδοσφαιριστές άνω των 20, κατεβαίνοντας με αποστολή 11 ατόμων. Το συγκρότημα του Προφήτη Ηλία έφτασε στο τελικό σκορ με δυο γκολ του Γιάννη Τσούκα, ένα του Βασίλη Τριανταφυλλόπουλου και ένα του Νάσου Τριανταφυλλόπουλου με πέναλτι.\nΗ Ακαδημία του Δημήτρη Τσιγαρίδα συμμετείχε με παιδιά 12-17 ετών, αφήνοντας πολύ καλές εντυπώσεις. Η ομάδα θα αγωνιστεί για πρώτη φορά στο Α΄ τοπικό και θα είναι μια από τις ευχάριστες «νότες» της κατηγορίας. Ο Κώστας Νικοπολίδης ήταν ο σκόρερ της ομάδας, μειώνοντας σε 4-1.\nΟι δυο ομάδες που θα βρεθούν αντιμέτωπες στο πρωτάθλημα της Α΄ ΕΠΣ Ευρυτανίας θα δώσουν το επόμενο διάστημα και νέα φιλικά παιχνίδια.\nΤο φιλικό παιχνίδι είχε προπονητικό χαρακτήρα. Σφύριξαν από ένα ημίχρονο οι δυο προπονητές της Ακαδημίας Χρήστος Καλαμπάκας και Δημήτρης Αντωνίου.\nΤρεις της Ακαδημίας\nΜε τα χρώματα του Αιόλου έπαιξαν οι: Θοδωρής Αθανασόπουλος(Φωτογραφία), Κώστας Γυφτομήτρος και Θανάσης Καρφής. Ο πρώτος είναι ο γιός του παλαιού Προέδρου του συλλόγου Γιάννη. Και οι τρεις ανήκουν ακόμη στην Ακαδημία.\nΜε Σκοπέτο& Τσούκα\nΜε τον Αίολο προπονούνται οι: Νίκος Σκοπέτος(Φωτογραφία) και Γιάννης Τσούκας, ποδοσφαιριστές του ΑΠΟΚ.\nΠροβάδισμα με 1-0\nΟ Γιάννης Τσούκας(Φωτογραφία) στο 16ο λεπτό με ωραία «λόμπα» έκανε το 1-0 για τον Αίολο, ενώ ο ίδιος είχε και δοκάρι στο 23΄.\nΜόλις στο 5ο λεπτό ο Γιώργος Παπανικολάου αποχώρησε λόγω τραυματισμού από την ενδεκάδα της Ακαδημίας. Ο νεαρός αγωνίστηκε πέρυσι στην ΑΕΚ. Δεν έπαιξε επίσης ο τραυματίας Άγγελος Ρεσίτης.\n16΄: Ο Τσούκας με ψηλοκρεμαστό πλασέ εκτός περιοχής διαμόρφωσε το 1-0.\n23΄: Κεφαλιά του Τσούκα έδιωξε προ της γραμμής ο Γραβιάς, η μπάλα βρήκε στο οριζόντιο δοκάρι του Νικοπολίδη και έφυγε άουτ.\n24΄: Ο Κωστορρίζος επιχείρησε σουτ, το οποίο μπλόκαρε ο τερματοφύλακας της Ακαδημίας.\nΗ Ακαδημία σκόραρε στο 29ο λεπτό με τον Βασίλη Μπίκα(Φωτογραφία), ύστερα από την ασίστ του Παναγιώτη Μπίκα, αλλά το τέρμα ακυρώθηκε ως οφσάιντ.\nΆλλα τρία για Αίολο\nΜε σουτ των: Βασίλη Τριανταφυλλόπουλου(Φωτογραφία αριστερά), Γιάννη Τσούκα(2ο προσωπικό γκολ), καθώς και με πέναλτι του Νάσου Τριανταφυλλόπουλου(Φωτογραφία δεξιά) ο Αίολος έφτασε στο 4-0.\nΜε υπέροχο τέρμα στο φινάλε ο Κώστας Νικοπολίδης διαμόρφωσε το 4-1. Ο νεαρός είχε αρχίσει κάτω από την εστία στο πρώτο μέρος.\nΈπαιξαν οι 12χρονοι\nΣτην επανάληψη ο τεχνικός της Ακαδημίας Δημήτρης Τσιγαρίδας έδωσε χρόνο σε παιδιά που έχουν γεννηθεί ακόμη και το 2008, κερδίζοντας τις εντυπώσεις. Μάλιστα ο ταλαντούχος Βασίλης Μπακαλίδης έχασε δυο καλές ευκαιρίες για γκολ.\n27΄: Ψηλοκρεμαστό πλασέ του Μπίκα Π. κατέληξε πάνω από το τέρμα του Αιόλου.\n35΄: Ο Τριανταφυλλόπουλος Β. με διαγώνιο πλασέ από κοντά έστειλε την μπάλα στη δεξιά γωνία της Ακαδημίας(2-0).\n45΄: Ο Κωστορρίζος έκανε όμορφη προσπάθεια, πάσαρε στον Τσούκα, ο οποίος με πλασέ στην κίνηση σημάδεψε τη δεξιά γωνία του Μπουμπουρή(3-0).\n47΄: Με χτύπημα πέναλτι ο Τριανταφυλλόπουλος Α. διαμόρφωσε το 4-0.\n48΄: Ψηλοκρεμαστό πλασέ του Μπακαλίδη κατέληξε πάνω από το τέρμα του Φεγγούλη.\n52΄: Ο Νικοπολίδης με πανέμορφο σουτ εκτός περιοχής έστειλε την μπάλα στο «παραθυράκι» του Αιόλου(4-1).\n53΄: Πλασέ του Μπακαλίδη προ του αντίπαλου τερματοφύλακα κατέληξε μόλις άουτ από το δεξί δοκάρι του Φεγγούλη.\nΑίολος (Χρήστος Γιαννίτσαρης): Φεγγούλης, Καρφής, Πιστιόλης, Τριανταφυλλόπουλος Β., Τσούκας, Γυφτομήτρος, Κωστορρίζος, Σκοπέτος, Τριανταφυλλόπουλος Α., Αθανασόπουλος, Γιαννιώτης\nΑκαδημία (Δημήτρης Τσιγαρίδας): Νικοπολίδης, Υφαντής, Γραβιάς, Μπίκας Π., Δροσίνης, Τσιάρας, Καραγιάννης, Μαντέκας, Μουρτογιάννης, Μπίκας Β., Παπανικολάου\nΈπαιξαν και οι: Μπουμπουρής, Σεριανάι, Τσάκνης, Μπομποτσιάρης, Μπακαλίδης, Χρυσαφόπουλος, Παπαροιδάμης, Καλύβας, Τσιγαρίδας\nΔιαιτητές: Χρήστος Καλαμπάκας (Α΄ Μέρος), Δημήτρης Αντωνίου (Β΄ Μέρος)\nΔημοσιεύτηκε στις 10:59 π.μ.


Θουκυδίδη Κερκυραϊκά Γ. 75 78\nΘΟΥΚΥΔΙΔΗ ΚΕΡΚΥΡΑΪΚΑ by Georgia Sofi 7688 views\nκείμενο μετάφραση Θουκυδίδη 70-74 by Vasilis Vasileiou 14131 views\nWorking at ΥΠΟΥΡΓΕΙΟ ΠΑΙΔΕΙΑΣ\n1. 1 Θουκυδίδου Ἱστορίαι Κερκυραϊκά, Βιβλίο 3. 75-78 Εργασίες μαθητών\n2. 2 1. Να δημιουργήσετε χάρτη με το photoshop online (http://pixlr.com/editor/ ), στον οποίο θα σχηματίσετε με δύο γραμμές α) την πορεία του Νικόστρατου στην Κέρκυρα β) την πορεία του Αλκίδα και Βρασίδα στην Κέρκυρα. Να υπολογίσετε σε πόσο χρονικό διάστημα οι τριήρεις θα έφταναν στην Κέρκυρα από το σημείο εκκίνησης. Για να κάνετε τους υπολογισμούς, θα πρέπει: α) να μετρήσετε τις αποστάσεις (χρησιμοποιήστε το λογισμικό Χωροχρόνος Α΄- Γ΄ Λυκείου) β) να βρείτε στο διαδίκτυο την ταχύτητα της τριήρους γ) να κάνετε τις απαιτούμενες μαθηματικές πράξεις. 2. «Το κλίμα διάχυτης καχυποψίας και φόβου είναι χαρακτηριστικό του εμφυλίου πολέμου»: Να επιβεβαιώσετε την παραπάνω άποψη με βάση τα γεγονότα του αποσπάσματος 3.75 (σελίδα 320 σχολ.βιβλίου). Η επικρατούσα εμφύλια διαμάχη στην Κέρκυρα εντείνει το κλίμα αβεβαιότητας μεταξύ των εμπλεκομένων στη διαμάχη. Ο στρατηγός των Αθηναίων Νικόστρατος φτάνει στο νησί θέλοντας να συμφιλιώσει τους αντιπάλους. Από τη μια όμως πλευρά, οι ολιγαρχικοί νιώθουν ευάλωτοι τόσο απέναντι στους δημοκρατικούς όσο και στους Αθηναίους, καθώς οι τελευταίοι έχουν πρόδηλα δηλώσει το σκοπό τους, που είναι να τιμωρήσουν τους Κερκυραίους ολιγαρχικούς. Ενώ από την άλλη πλευρά οι δημοκρατικοί, λίγο πριν την αναχώρηση του Αθηναίου στρατηγού, τού προτείνουν να παραμείνουν στην Κέρκυρα πέντε αθηναϊκά πλοία για ασφάλεια, γεγονός που γίνεται αποδεκτό και αποκαλύπτει την ανασφάλεια και την καχυποψία τους. Η ενέργεια όμως να επανδρωθούν τα πλοία με ολιγαρχικούς οδηγεί τους τελευταίους ως ικέτες στο ιερό των Διόσκουρων, απόφαση που υποδηλώνει το φόβο των ολιγαρχικών. Ο Νικόστρατος δεν μπόρεσε να τους μεταπείσει και με αυτό το πρόσχημα οι Αθηναίοι αφού οπλίστηκαν, αποσπούν τα όπλα από τις οικίες των αντιπάλων, συμπεριφορά που δείχνει το κλίμα καχυποψίας. Οι ολιγαρχικοί αντιλαμβανόμενοι τον κίνδυνο καταφεύγουν ως ικέτες στο Ηραίο, ενώ οι δημοκρατικοί φοβούμενοι κάποια επαναστατική ενέργεια τους οδηγούν στο νησί Βίδο, απέναντι από το Ηραίο. Κρίνοντας τις ενέργειες των δύο παρατάξεων, καταλήγουμε στο συμπέρασμα πως στις εμφύλιες διαμάχες κυριαρχεί η διάχυτη καχυποψία και ο φόβος. Τάσος Κουλινίδης Μαρία Μυλωνά 3. Ποια στοιχεία δείχνουν τη μετριοπάθεια του Νικόστρατου στο 3.75 (σελίδα 320 σχολ.βιβλίου) και πώς εξηγείται η στάση του αυτή; Να αξιολογήσετε την τακτική του Νικόστρατου στη ναυμαχία στο 3.76-78 (σελίδες 327 και 331 του σχολ.βιβλίου). Ποια συμπεράσματα μπορούμε να βγάλουμε για το χαρακτήρα του από τη στάση του; Σύμφωνα με το κείμενο, στο απόσπασμα 3.75, ο Νικόστρατος φαίνεται να είναι ένας μετριοπαθής άνθρωπος. Αυτό διαπιστώνεται αρχικά στο σημείο που διενεργεί\n3. 3 συμφιλίωση ανάμεσα στους δημοκρατικούς και ολιγαρχικούς Κερκυραίους. Και στη συνέχεια όταν, τη στιγμή που οι δημοκρατικοί του ζητούν πέντε πλοία δικά του, αυτός τα δίνει χωρίς να φέρει αντίρρηση. Τέλος η μετριοπάθεια και ο ήπιος χαρακτήρας του φαίνεται και τη στιγμή που παρηγορεί τους ολιγαρχικούς, καθώς και τότε που εμποδίζει τους δημοκρατικούς να σκοτώσουν αντιπάλους τους. Η στάση του αυτή εξηγείται από τον ανθρωπισμό τον οποίο υποδεικνύει. Ο χαρακτήρας του, κατά το σχολικό βιβλίο, μόνο με τον Περικλή θα μπορούσε να συγκριθεί. Η τακτική του Νικόστρατου στη ναυμαχία, στο απόσπασμα 3. 76-77, ήταν σωστή και αποτελεσματική. Ενώ οι Κερκυραίοι έστελναν τα πλοία τους σκόρπια και δύο από αυτά παρατάχτηκαν με τον αντίπαλο στόλο χωρίς να επικρατεί καμία τάξη, ο Νικόστρατος τους συμβούλεψε να τα στέλνουν όλα μαζί υπό την αρχηγία των Αθηναίων. Στη συνέχεια της ναυμαχίας ο Νικόστρατος έκανε μια πολύ καλή κίνηση, χτυπώντας τους Λακεδαιμόνιους «κατά κέρας» και με αυτόν τον τρόπο κατάφερε να βυθίσει ένα πλοίο. Ύστερα ο στρατηγός μαζί με τους υπόλοιπους Αθηναίους έπλεαν γύρω γύρω από τους εχθρούς και προσπαθούσαν να τους προκαλέσουν σύγχυση. Όταν πια τελείωσε η ναυμαχία, οι Αθηναίοι κωπηλατούσαν προς τα πίσω αργά χωρίς φόβο, επιδιώκοντας να προλάβουν οι Κερκυραίοι να καταφύγουν στο λιμάνι. Από τα παραπάνω, φαίνεται ότι ο Νικόστρατος ήταν ένα τολμηρός άνθρωπος, ψύχραιμος στις επιλογές του, έμπειρος, με στρατιωτική και πολιτική ευστροφία. Με μόλις 12 καράβια κατάφερε να αντιμετωπίσει 53 εχθρικά και, όταν αποχώρησε, ήταν νικητής στην πραγματικότητα. Άντα Λίκα Βάσω Μυλωνά 4. Γιατί οι δημοκρατικοί θέλησαν να στρατολογήσουν στα πλοία τους πολιτικούς τους αντιπάλους, στο 3.75 (σελίδα 320 σχολ.βιβλίου); Να συγκρίνετε την τακτική τους με αυτήν του Πολυκράτη της Σάμου, όπως την περιγράφει ο Ηρόδοτος (3, 44-45). «Την εποχή που ο Καμβύσης, γιος του Κύρου, συγκέντρωνε δυνάμεις για να ε- πιτεθεί στην Αίγυπτο, ο Πολυκράτης του είχε στείλει μυστικό μήνυμα λέγοντας του να ζητήσει ένα απόσπασμα του στρατού από τη Σάμο, για να ενισχύσει τις δυνάμεις του· ο Πέρσης συμφώνησε, φυσικά, κι έστειλε αντιπροσώπους στο νησί, για να ζητήσει να συμβάλουν οι Σάμιοι στην επίθεση του ενάντια στην Αίγυπτο με στόλο. Τότε ο Πολυκράτης επάνδρωσε σαράντα τριήρεις με προσεκτικά δια- λεγμένα πληρώματα, δηλαδή όλους όσους υποψιαζόταν πως δεν του ήταν πιστοί· τους έστειλε, λοιπόν, δίνοντας κρυφά οδηγίες στον Καμβύση να μην τους αφήσει ποτέ να γυρίσουν στη Σάμο. Σύμφωνα με μια εκδοχή, αυτοί οι άνδρες δεν πήγαν ποτέ στην Αίγυπτο αλλά φτάνοντας στην Κάρπαθο, συζήτησαν πάλι το θέμα κι αποφάσισαν να μη συνεχίσουν το ταξίδι τους· σύμφωνα με μιαν άλλη εκδοχή, έ- φτασαν στην Αίγυπτο, όπου τέθηκαν σε παρακολούθηση κι αργότερα απέδρασαν».\n4. 4 Οι δημοκρατικοί Κερκυραίοι θέλησαν να στρατολογήσουν στα πλοία τους πολιτικούς τους αντιπάλους, διότι δεν συμφωνούσαν με αυτά που έλεγαν οι δημοκρατικοί. Με αυτόν τον τρόπο απομάκρυναν αντίπαλες πολιτικές παρατάξεις. Και αν συγκρίνουμε το απόσπασμα 3.75 της σελίδας 320 με την τακτική του Πολυκράτη της Σάμου, όπως την περιγράφει ο Ηρόδοτος (3,44-45), θα δούμε ότι και στα δύο κείμενα οι ανώτεροι δίνουν σε άλλους συμμάχους αντιπάλους τους. Όπως οι δημοκρατικοί στην Κέρκυρα θέλουν να διώξουν τους ολιγαρχικούς, έτσι και ο Πολυκράτης επιθυμεί να απομακρύνει όσους Σαμιώτες πίστευε ότι δεν του ήταν πιστοί. Και τέλος μπορούμε να δούμε ότι και στα δύο κείμενα οι διωκόμενες ομάδες, οι ολιγαρχικοί και οι Σάμιοι, δεν ήθελαν να φύγουν από τον τόπο τους. Οι πρώτοι έμειναν ικέτες στο ναό των Διόσκουρων ενώ οι δεύτεροι , οι Σάμιοι, απέδρασαν από την Αίγυπτο όπου είχαν σταλεί. Γεράσιμος Νικολάου Αποστόλης Μαρκάκης 5. Ποιοι λόγοι υπαγόρευαν τις δύο ικεσίες των ολιγαρχικών στο απόσπασμα 3.75 (σελίδα 320 σχολ.βιβλίου); Πώς έληξε η πρώτη ικεσία των ολιγαρχικών και πώς η δεύτερη; Στη φάση αυτή της εμφύλιας σύγκρουσης οι δημοκρατικοί είχαν επικρατήσει απόλυτα ή όχι; Πρώτη ικεσία: κατέφυγαν οι ολιγαρχικοί στο ιερό των Διόσκουρων, για να μην τους βάλουν οι αντίπαλοι στα αθηναϊκά καράβια και τους απομακρύνουν. Δεύτερη ικεσία: κατέφυγαν 400 περίπου ολιγαρχικοί στο Ηραίο, επειδή έβλεπαν τους δημοκρατικούς οπλισμένους να έχουν τη διάθεση να σκοτώσουν. Στην πρώτη ικεσία ο Νικόστρατος προσπαθούσε να σηκώσει από το ιερό τους ολιγαρχικούς Κερκυραίους και να τους παρηγορήσει, ενώ στη δεύτερη ικεσία οι δημοκρατικοί εξόρισαν τους ολιγαρχικούς στο νησί Βίδο, απέναντι από την Κέρκυρα. Οι ενέργειες των δημοκρατικών, η ένοπλη κινητοποίηση και η απομάκρυνση των αντιπάλων τους, δείχνουν ότι φοβούνται, και αυτό αποκαλύπτει δεν έχουν επικρατήσει απόλυτα. Φιλομένη Μπάρμπα Παναγιώτης Μπάτης 6. Θεωρήστε ότι είστε ο Αθηναίος στρατηγός Νικόστρατος. Καταγράψτε σε ευθύ λόγο τα επιχειρήματά σας προς τους ολιγαρχικούς ικέτες, που αρνήθηκαν να στρατολογηθούν στα καράβια. Λάβετε υπόψη τη φράση του κειμένου 3.57 «Νικόστρατος ἀνίστη και παρεμυθεῖτο» καθώς και το χαρακτήρα του στρατηγού όπως διαγράφεται στο 3.75 (σελίδα 320 σχολ.βιβλίου). Ικέτες ολιγαρχικοί, Πρέπει να σηκωθείτε από το ιερό των Διόσκουρων, γιατί οι δημοκρατικοί σκέφτονται να πάρουν τα όπλα και πιθανόν να σας σκοτώσουν. Εδώ πέρα που\n5. 5 βρίσκεστε έχετε σίγουρο θάνατο, λόγω της εμφύλιας έχθρας. Γι’ αυτό δεν πρέπει να φοβάστε αν σας στείλουν στη Αθήνα, επειδή εμείς θα σας φερθούμε καλύτερα. Ιωάννα Κύρκου Ελισάβετ Μητριτζώνη 7. α) Η πρώτη ημιπερίοδος στο 3.75 (σελίδα 320 σχολ.βιβλίου) διακρίνεται για τη μεγάλη ακρίβεια στην παράθεση πληροφοριών. Με ποιο τρόπο πετυχαίνει ο ιστορικός την ακρίβεια στην ιστορική αφήγηση; β) Με ποιους τρόπους εκφράζεται η φροντίδα του Θουκυδίδη για ακριβή χρονική τοποθέτηση των γεγονότων στο 3.76 (σελίδα 327 του σχολικού βιβλίου); α) Ο Θουκυδίδης καταφέρνει να κάνει μια αναλυτική και ζωντανή περιγραφή του Πελοποννησιακού πολέμου, δίνοντάς μας πολλές σημαντικές πληροφορίες και σχετικές με τα γεγονότα που καταγράφει. Κάνει συγκεκριμένες αναφορές και κατάλληλες επεξηγήσεις (Νικόστρατος, γιος του Διειτρέφη, στρατηγός των Αθηναίων, από τη Ναύπακτο, με δώδεκα πλοία, με 500 Μεσσήνιους οπλίτες), ώστε η αφήγηση του κειμένου του να είναι κατανοητή και ενδιαφέρουσα για τον αναγνώστη. Γενικά, η αναλυτική περιγραφή και αφήγηση στην οποία μας έχει συνηθίσει ο Θουκυδίδης (ενέργειες Νικόστρατου κατά την άφιξη του, αποφάσεις τις οποίες πήρε, συμπεριφορά και χαρακτήρας του ίδιου) γίνεται με αρκετή επιμονή πάνω στο θέμα και με τη χρήση του μακροπερίοδου λόγου. Έτσι πετυχαίνει ιστορική ακρίβεια στην αφήγηση. β) Επιπρόσθετα, ο Θουκυδίδης, εκτός από ιστορική ακρίβεια, πετυχαίνει και ακριβή χρονική τοποθέτηση των γεγονότων. Αυτή η μέθοδός του εκφράζεται με την χρήση πολλών χρονικών προσδιορισμών και εμπρόθετων προσδιορισμών του χρόνου (μετά τήν διακομιδήν, ὅσπερ καί πρότερον). Ακόμη, ο ιστορικός συμπληρώνει το λόγο του, με πολλές μετοχές που δηλώνουν χρόνο και με χρήση κατάλληλων φράσεων (τετάρτῃ ἤ πέμπτῃ ἡμέρᾳ) που προσδιορίζουν χρονικά τα γεγονότα του πολέμου. Κολοκυθά Χριστίνα Ναλμπάντη Βάνα 8. Να υπογραμμίσετε τις λέξεις και φράσεις του κειμένου στο απόσπασμα 3.77-78 (σελίδες 327 και 331 του σχολ.βιβλίου),που δείχνουν τάξη ή αταξία, και να προσδιορίσετε τη σημασία του ψυχολογικού παράγοντα στην λήψη αποφάσεων. Λέξεις που δείχνουν αταξία: στάσεως, θορύβῳ, σποράδες, ηὐτομόλησαν, οἱ ἐμπλέοντες ἐμάχοντο, οὐδείς κόσμος, ταραχήν, κακῶς, ἐπειρῶντο θορυβεῖν. Η σημασία του ψυχολογικού παράγοντα στη λήψη αποφάσεων είναι πρωταρχική. Στο κείμενο παρατηρούμε τους Κερκυραίους να είναι πανικοβλημένοι, να μην ξέρουν τι κάνουν και γι’ αυτό το λόγο παίρνουν λάθος αποφάσεις· για παράδειγμα στέλνουν λίγα-λίγα πλοία στον αντίπαλο και όχι όλα μαζί.\n6. 6 Επίσης και οι Πελοποννήσιοι αισθάνονται σύγχυση και πανικό μετά το βούλιαγμα ενός πλοίου τους, και η ψυχολογική τους κατάσταση επηρεάζει αρνητικά τη ναυμαχία για τους ίδιους. Πρόδρομος Κιρμιζόγλου 9. Η περιγραφή της ναυμαχίας από το Θουκυδίδη αναδεικνύει την εξαιρετική ναυτική εμπειρία και επιδεξιότητα των Αθηναίων στη θάλασσα και κάνει αισθητή τη σύγχυση που επικράτησε στο κερκυραϊκό στρατόπεδο. Να τεκμηριώσετε τα παραπάνω με συγκεκριμένες αναφορές στο κείμενο του αποσπάσματος 3.76-78 (σελίδες 327 και 331 του σχολ.βιβλίου). Οι λανθασμένοι χειρισμοί, και η σύγχυση των Κερκυραίων εναντίον των Πελοποννησίων ανέδειξε την εξαιρετική ναυτική εμπειρία και την επιδεξιότητα των Αθηναίων στη θάλασσα. Αυτό φαίνεται από τα σημεία που ο Θουκυδίδης μας εξηγεί ότι οι Αθηναίοι συμβούλευσαν τους Κερκυραίους να αφήσουν τους Πελοποννήσιους να αρμενίσουν πρώτα αυτοί εναντίον τους. Όμως δεν τους άκουσαν και αυτό έδειξε στη συνέχεια ότι έκαναν πολύ μεγάλο λάθος. Επίσης είδαμε ότι οι Αθηναίοι ακολουθούσαν κάποια συγκεκριμένη τακτική και δεν έκαναν βιαστικές κινήσεις. Με τόλμη και εμπειρία δεν ακολούθησαν αμυντική τακτική αλλά έκαναν επιθέσεις πάντα βάσει σχεδίου. Έτσι δεν έκαναν επίθεση στα παραταγμένα εναντίον τους πλοία, ούτε στο σύνολό τους, ούτε στο μέσο τους, αλλά επιτέθηκαν σε μία πτέρυγα, και καταβύθισαν ένα πλοίο. Ακόμα έπλεαν γύρω από τον αντίπαλο, θέλοντας να προκαλέσουν σύγχυση. Στο τέλος οπισθοχώρησαν, περιμένοντας τον κερκυραϊκό στόλο να καταφύγει στο λιμάνι. Από την άλλη πλευρά η σύγχυση στους συμμάχους τους, τους Κερκυραίους, γίνεται εμφανής από το γεγονός ότι επάνδρωσαν βιαστικά τα πλοία εναντίον των εχθρών, τα έστελναν σε σχηματισμό λίγων πλοίων προς τον αντίπαλο, τα επάνδρωσαν και με δημοκρατικούς και με ολιγαρχικούς, γεγονός που είχε ως αποτέλεσμα ορισμένοι να λιποτακτήσουν προς τους Σπαρτιάτες και άλλοι να πολεμούν πάνω στα καράβια με τους δημοκρατικούς. Ηρώ Κυριαζή Κυριακή Λεμονίδου 10.Να χαρακτηρίσετε το ύφος του ιστορικού στα κεφάλαια 3.76-78 (σελίδες 327 και 331 του σχολ.βιβλίου). Ποια εικόνα κατορθώνει να δημιουργήσει και με ποιους εκφραστικούς τρόπους; Στις παραγράφους 3.76-78 ο ιστορικός έχει ένα σοβαρό ύφος, λόγω της περίστασης, δηλαδή του πολέμου, αλλά και ζωντανό, παραστατικό, δραματικό ύφος. Αυτό γίνεται εμφανές με τη χρήση πολλών εικόνων (π.χ. επίθεση κατά κέρας, κυκλική παράταξη) και σχημάτων λόγου. Παρατηρούνται αντιθέσεις, π.χ. υποχώρηση Αθηναίων-καταδίωξη Λακεδαιμονίων, φόβος Κερκυραίων-θάρρος Αθηναίων, και πολυσύνδετα σχήματα (π.χ. κακῶς τε καί κατ’ ὀλίγας, σχολῇ τε ὑποχωρούντων καί πρός σφᾶς τεταγμένων), που βοηθούν στη γρήγορη αφήγηση των συμβάντων και τη λεπτομερή περιγραφή. Όλα αυτά τα στοιχεία προσδίδουν\n7. 7 ζωντάνια και δραματικότητα στο ύφος του συγγραφέα και δίνουν άμεσα την εικόνα του πολέμου. Γιάννης Κιούρτης Δημήτρης Κόλλιας 11.Ο βασιλιάς της Σπάρτης Αρχίδαμος μιλώντας στους Πελοποννήσιους τόνιζε (Θουκ.Β΄, 11.9): κάλλιστον γάρ τόδε και ἀσφαλέστατον πολλούς ὄντας ἑνί κόσμῳ χρωμένους φαίνεσθαι. Το ίδιο και ο στρατηγός Φορμίων υπενθύμισε στους Αθηναίους στρατιώτες (Θουκ.Β΄, 89.9): καί ἐν τῷ ἔργῳ κόσμον και σιγήν περί πλείστου ἡγεῖσθε, ὅ ἔς τε τά πολλά τῶν πολεμικῶν ξυμφέρει καί ναυμαχίᾳ οὐχ ἥκιστα (=και στις επιχειρήσεις να αποδίδετε την πιο μεγάλη σημασία στην τάξη και τη μυστικότητα, πράγμα που ωφελεί στις περισσότερες περιπτώσεις στον πόλεμο και κυρίως στη ναυμαχία). Να συγκρίνετε τα παραπάνω με την κατάσταση που επικράτησε στο κερκυραϊκό στρατόπεδο, για την οποία ο Θουκυδίδης αναφέρει: ἦν δέ οὐδείς κόσμος τῶν ποιουμένων. (απόσπασμα 3.77, σελίδα 327 σχολ.βιβλίου). Λαμβάνοντας υπόψη τα λόγια του βασιλιά της Σπάρτης, Αρχίδαμου, προς τους Πελοποννήσιους και αυτά του στρατηγού Φορμίωνα προς τους Αθηναίους, μπορεί κανείς εύκολα να καταλάβει ότι, αν επικρατεί η τάξη και υπάρχει πειθαρχία, τότε καμία παράταξη του πολέμου δεν έχει να φοβηθεί τίποτε από την έκβαση της μάχης (ή της ναυμαχίας), άσχετα αν βγει νικήτρια ή χαμένη. Αντίθετα, αν ο καθένας πράξει ό,τι θέλει ο ίδιος, και δεν δείχνει υπακοή προς τον αρχηγό, σεβασμό ή πειθαρχία, τότε η μάχη έχει ήδη χαθεί, πριν ακόμα ξεκινήσει καλά- καλά. Αυτή η κατάσταση φαίνεται να συμβαίνει στο κερκυραϊκό στρατόπεδο, στο οποίο βλέπουμε ότι δεν επικρατεί καμία τάξη και τακτική, καθώς οι ολιγαρχικοί και οι δημοκρατικοί που επάνδρωσαν τα κερκυραϊκά πλοία μάχονταν μεταξύ τους. Επιπλέον δύο πλοία αυτομόλησαν αμέσως προς τον εχθρό ενώ οι επιθέσεις προς τον αντίπαλο γινόταν άτακτα και σε σχηματισμό λίγων πλοίων. Επομένως, είναι λογικό οι Κερκυραίοι να φύγουν ηττημένοι από τη ναυμαχία, γεγονός το οποίο προοικονομείται από την ανυπαρξία της τάξης της πειθαρχίας στο στρατόπεδό τους. Ζήσης Λαμπρόπουλος Γιώργος Μπάσδας 12.Να δημιουργήσετε κόμικς με το toondoo (http://www.toondoo.com/, απαιτεί εγγραφή), χρησιμοποιώντας τις παρακάτω φράσεις του κειμένου: - Νικόστρατος ο Διειτρέφους Αθηναίων στρατηγός παραγίγνεται βοηθών 12 ναυσί και Μεσσηνίων 500 οπλίταις - ξύμβασιν έπρασσε και πείθει ώστε 10 άνδρας κρίναι τους αιτιωτάτους, τους δ’ άλλους οικείν σπονδάς ποιησαμένους - οι του δήμου προστάται πείθουσιν αυτόν 5 ναυς των αυτού σφίσι καταλιπειν, ίσας αυτοί ξυμπέμψειν - ο μεν ξυνεχώρησεν, οι δε τους εχθρούς κατέλεγον ες τας ναυς\n8. 8 - δείσαντες εκείνοι μη ες τας Αθήνας αποπεμφθώσι καθίζουσιν ες το των Διοσκόρων ιερόν, Νικόστρατος δε αυτούς ανίστη - ο δήμος οπλισθείς τη του μη ξυμπλείν απιστία τα όπλα αυτών εκ των οικιών έλαβε και αυτών τινάς διέφθειραν αν - ορώντες οι άλλοι τα γιγνόμενα καθίζουσιν ες το Ηραίον ικέται και γίγνονται ουκ ελάσσους 400 - ο δε δήμος δείσας μη τι νεωτερίσωσι ανίστησι αυτούς και διακομίζει ες την προ του Ηραίου νήσον - αι εκ της Κυλλήνης Πελοποννησίων νήες παραγίγονται τρεις και πεντήκοντα - ήρχε αυτών Αλκίδας και Βρασίδας αυτώ ξύμβουλος επέπλει - οι δε πολλώ θορύβω παρεσκευάζοντο 60 ναυς και τας αεί πληρουμένας εξέπεμπον προς τους εναντίους - ως δε προς τοις πολεμίοις ήσαν σποράδες αι νήες, δύο ευθύς ηυτομόλησαν - εν ετέραις δε αλλήλοις οι εμπλέοντες εμάχοντο, ην δε ουδείς κόσμος των ποιουμένων - ιδόντες οι Πελοποννήσιοι την ταραχήν 20 ναυσίν προς Κερκυραίους ετάξαντο, ταις λοιπαις προς τας 12 ναυς Αθηναίων - Αθηναίοι προσβαλόντες κατά κέρας καταδύουν μίαν ναυν - μετά ταύτα κύκλον ταξαμένων αυτών περιέπλεον και επειρώντο θορυβείν - οι προς τοις Κερκυραίοις δείσαντες, γενόμεναι αθρόαι οι νήες τον επίπλουν τοις Αθηναίοις εποιούντο - οι δε υπεχώρουν και τας των Κερκυραίων εβούλοντο προκαταφυγείν ότι μάλιστα 13.Να ηχογραφήσετε τα συγκεκριμένα αποσπάσματα από τη μετάφραση του αρχαίου κειμένου. Να είστε σε χώρο όπου επικρατεί απόλυτη ησυχία. - Ο Νικόστρατος ο γιος του Διειτρέφη, στρατηγός των Αθηναίων, φτάνει από τη Ναύπακτο για βοήθεια στην Κέρκυρα, με δώδεκα πλοία και πεντακόσιους Μεσσήνιους οπλίτες· - και διαπραγματευόταν μια συμφωνία, και πείθει τους Κερκυραίους να συμφωνήσουν μεταξύ τους αφενός να δικάσουν δέκα άνδρες, τους κύριους υπαίτιους, αφετέρου οι υπόλοιποι να παραμείνουν στο νησί αφού κάνουν συμφωνία μεταξύ τους και με τους Αθηναίους - οι αρχηγοί των δημοκρατικών τον πείθουν να αφήσει σε αυτούς πέντε πλοία από τα δικά του, για να είναι οι αντίπαλοι σε πιο μειονεκτική θέση, και υπόσχονται ότι οι ίδιοι θα στείλουν μαζί του ισάριθμα πλοία, αφού τα επανδρώσουν με δικά τους πληρώματα. - Κι εκείνος συμφώνησε, αυτοί όμως ενέγραφαν στους καταλόγους ως πληρώματα για τα πλοία, τους εχθρούς. - Επειδή όμως εκείνοι φοβήθηκαν μήπως σταλούν στην Αθήνα, κάθονται ως ικέτες στο ναό των Διόσκουρων. Και ο Νικόστρατος προσπαθούσε να τους σηκώσει από εκεί, και τους παρηγορούσε.\n9. 9 - οι δημοκρατικοί, αφού οπλίστηκαν γι’ αυτό το λόγο, εξαιτίας της δυσπιστία τους να μη θέλουν να αποπλεύσουν μαζί με το Νικόστρατο, πήραν από τα σπίτια των εχθρών τους τα όπλα τους, και θα σκότωναν μερικούς από αυτούς που κατά τύχη συνάντησαν, αν δεν τους εμπόδιζε ο Νικόστρατος. - Καθώς λοιπόν έβλεπαν οι άλλοι αυτά που γίνονταν, κάθονται ως ικέτες στο Ηραίο και γίνονται όχι λιγότεροι από τετρακόσιοι. - Οι δημοκρατικοί τότε, επειδή φοβήθηκαν μήπως επιχειρήσουν κάποια πολιτική μεταβολή, τους σηκώνουν από εκεί, και τους μεταφέρουν στο νησί μπροστά από το Ηραίο - Ενώ λοιπόν η αναταραχή βρισκόταν σε αυτό το σημείο, καταφτάνουν στην Κέρκυρα τα πλοία των Πελοποννησίων από την Κυλλήνη, πενήντα τρία στον αριθμό - αρχηγός τους ήταν ο Αλκίδας, και ως σύμβουλός του ταξίδευε πάνω στο πλοίο ο Βρασίδας. - Οι Κερκυραίοι τότε, από τη μεγάλη τους σύγχυση και επειδή είχαν φοβηθεί τη ναυτική επίθεση, ετοίμαζαν εξήντα πλοία, και ταυτόχρονα όσα πλοία επάνδρωναν κάθε φορά τα έστελναν εναντίον των εχθρών - Και όταν τα πλοία τους βρίσκονταν κοντά στους εχθρούς σκορπιστά εδώ κι εκεί, δύο κατέφυγαν αμέσως στις τάξεις του αντιπάλου - ενώ σε άλλα τα πληρώματα συγκρούονταν μεταξύ τους, και δεν υπήρχε καμιά τάξη σε αυτά που γίνονταν. - Οι Πελοποννήσιοι τότε, μόλις είδαν την αναταραχή, παρατάχθηκαν με είκοσι πλοία εναντίον των Κερκυραίων, ενώ με τα υπόλοιπα εναντίον των δώδεκα πλοίων των Αθηναίων - οι Αθηναίοι ωστόσο, αφού επιτέθηκαν σε μια πτέρυγα καταβυθίζουν ένα πλοίο - Και μετά από αυτά, εκείνοι σχημάτισαν κυκλική παράταξη, και οι Αθηναίοι έπλεαν γύρω γύρω και προσπαθούσαν να προκαλέσουν στους εχθρούς σύγχυση. - Επειδή αυτοί που αντιμετώπιζαν τους Κερκυραίους φοβήθηκαν, σπεύδουν να βοηθήσουν, και αφού συγκεντρώθηκαν όλα τα πλοία, έκαναν ταυτόχρονα τη ναυτική επίθεση εναντίον των Αθηναίων. - Εκείνοι τότε πια υποχωρούσαν κωπηλατώντας προς τα πίσω, και ταυτόχρονα ήθελαν να προλάβουν να καταφύγουν τα πλοία των Κερκυραίων στο λιμάνι στο μεγαλύτερο δυνατό αριθμό, καθώς οι ίδιοι υποχωρούσαν αργά και οι εχθροί είχαν ταχθεί εναντίον τους.\nκείμενο μετάφραση Θουκυδίδη 70-74\nΘουκυδίδου, Περικλέους Επιτάφιος, κεφ. 39\nΘουκυδίδου, Περικλέους Επιτάφιος, κεφ. 38\nΘουκυδίδου, Περικλέους Επιτάφιος, κεφ. 37\nΘουκυδίδου, Περικλέους Επιτάφιος, κεφ. 35, 36\nΣυνέντευξη από το Γεώργιο Βιζυηνό\nΚεφάλαιο 6ο, Ενότητα 1η, Αναζήτηση κριτηρίου ηθικής ορθότητας\nKεφάλαιο 3o, Ενότητα 3η: Θεωρίες για την πηγή της γνώσης


Η Λάσση είναι το κυριότερο θέρετρο διακοπών του Νησιού και το κοντινότερο στο Αργοστόλι. Τα καλά της ξενοδοχεία, δωμάτια/στούντιο, τα πολυάριθμα εστιατόρια/ταβέρνες/μπαρ και οι πανέμορφες αμμουδιές της την κάνουν πολύ δημοφιλή στους τουρίστες.Επειδή βρίσκεται στο κέντρο του Νησιού είναι το ιδανικό μέρος για να ξεκινήσετε την εξερευνηση της Κεφαλονιάς.\nΗ Λάσση, έχει πολλά ενδιαφέροντα μέρη για να εξερευνήσει κανείς.Το μικρό περεκκλήσι και η σπηλιά του Αγίου Γερασίμου,προστάτη του Νησιού, ο οποίος έζησε εδώ ως ερημίτης για έξι χρόνια, βρίσκεται πάνω στο λόφο, μακριά απο τον κεντρικό δρόμο.\nΟ γραφικός παράκτιος δρόμος του Φαναρίου προς το Αργοστόλι ξεκινά απο τη Λάσση με πανέμορφη θέα και μικρούς απομονωμένους κόλπους. Απο εκεί μπορείτε να κάνετε μια παράκαμψη μέσω του λόφου προς το Αργοστόλι, περνώντας τις δύο μικρές εκκλησίες του Αγίου Γερασίμου και του Αγίου Αθανασίου.Στην κορυφή θα έχεις πανοραμική θέα του κόλπου, Αργοστολίου, Ληξουρίου,νησιού των βαρδιάνων (νησί των κουνελιών) και όλης της Λάσσης. Το ανηφορικό μονοπάτι στα αριστερά οδηγεί στο Ιταλικό Μνημείο.\nΚατα μήκος του παράκτιου δρόμου θα δείτε τον πανέμορφο φάρο του Αγίου Θεοδώρου καθώς και τον νερόμυλο στις Καταβόθρες με το παράξενο φαινόμενο του. Θα περάσετε απο την περιοχή που είναι αφιερωμένη στη μνήμη των ιταλών στρατιωτών και αξιωματικών που υπηρέτησαν στο Νησί κατά τη διάρκεια του 2ου παγκοσμίου πολέμου. Μία πλάκα χαρακτηρίζει το μνημείο των 136 ανδρών της Μεραρχίας Acqui οι οποίοι εκτελέστηκαν εδώ απο τους Γερμανούς στο Σεπτέμβριο του 1943. Το ιταλικό επιτύμβιο μνημείο είναι τοποθετημένο στην πάνω πλευρά του λόφου.\nΑυτή η βόλτα απο τη Λάσση στο Αργοστόλι θα σας δώσει πολλά να δείτε και πολλά να σκεφθείτε.Το απόγευμα προσφέρει τα καλύτερα ηλιοβασιλέματα στο Νησί.


Μια ακόμα ιστορική καταγραφή του Δημ. Παράσχου, στο νέο του βιβλίο - Εφημερίδα ΛΑΟΣ Βέροια Ημαθίας\nΜια ακόμα ιστορική καταγραφή του Δημ. Παράσχου, στο νέο του βιβλίο\nΠολλά χρόνια στους ατελείωτους και απεριόριστους δρόμους της μουσικής, αλλά και στην έρευνα, ο Δημήτρης Γ. Παράσχος, εκτός από φαρμακοποιός, είναι ένας εξαιρετικός μουσικός και συγγραφέας-καταγραφέας της παράδοσης.\nΠρόσφατα κυκλοφόρησε το νέο του βιβλίο «Βλάστη (Μπλάτσι) – Νάματα (Πιπιλίτσα), ταυτότητα, μύθοι και πραγματικότητες», το οποίο σύντομα θα παρουσιαστεί στο κοινό.\nΚαλεσμένος στις «Πρωινές σημειώσεις» του ΑΚΟΥ 99.6, ο Δ. Παράσχος μίλησε για το βιβλίο, μέσα από το οποίο προσπαθεί να δείξει, πώς μία κοινωνία δύο αδελφών χωριών, της Βλάστης και των Ναμάτων, έφτασε να αντιμετωπίζει κρίση ταυτότητας εξαιτίας εθνικιστικών εξάρσεων και κοινωνικών διαφοροποιήσεων και τάξεων και να διατηρεί μία ακατανόητη, για τους τρίτους, εικόνα σχετικά με το αυτονόητο, ότι δηλαδή οι δύο αυτές κοινότητες υπήρξαν βλαχόφωνες και οι κάτοικοί τους είναι Έλληνες βλαχικής καταγωγής.\n«Όποιος το διαβάσει θα καταλάβει ότι αφορά την ευρύτερη κοινωνία των βλάχων και όχι μόνο… Δείχνει κυρίως, πώς δρουν οι κοινοτικοί μηχανισμοί, ή και οι προσωπικές έριδες πολλές φορές, στην πορεία μιας κοινότητας. Προσωπικά ή οικονομικά συμφέροντα μπορούν να επιδράσουν καταλυτικά στο μέλλον μια κοινωνίας. Κάτι που πολλές φορές αποκρύπτονταν, αφήνοντας μία κόντρα ανάμεσα σε συγγενείς ή φίλους, χωρίς ουσιαστικά να υπάρχει πραγματικός φόβος, αφού αυτά συνέβησαν πολλά χρόνια πριν και δεν είμαστε σε θέση να κρίνουμε συμπεριφορές ανθρώπων πριν από 100 ή 150 χρόνια…» εξηγεί ο κ. Παράσχος, αφήνοντας τα υπόλοιπα στους αναγνώστες.


🚗 Ηγουμενίτσα Ενοικίαση αυτοκινήτου - Rentcargroup.com\nΕνοικίαση αυτοκινήτων Ηγουμενίτσα\nΗγουμενίτσα Ενοικίαση αυτοκινήτων\nΦτηνές Ενοικιάσεις Αυτοκινήτων Ηγουμενίτσα\nΟδηγήστε το ενοικιαζόμενο σας αυτοκίνητο στη θέση Ηγουμενίτσα\nΗ οδήγηση στην πόλη της Ηγουμενίτσα με ένα αυτοκίνητο μίσθωσης μπορεί να είναι μια ταλαιπωρία αλλά όχι αδύνατη. Ένας καλός τρόπος να κινηθεί γύρω, αλλά σας συμβουλεύουμε να ρίξετε μια ματιά στους τοπικούς κανόνες κυκλοφορίας, καθώς μπορεί να ποικίλουν ανάλογα με αυτό που συνηθίζετε. Λάβετε υπόψη ότι σε ώρες αιχμής η κυκλοφορία μπορεί να είναι αρκετά πυκνή και μπορεί να διαρκέσει περισσότερο για να φτάσετε στον προορισμό σας.\nΜισθώματα ενός τύπου στο Ηγουμενίτσα\nΟι περισσότεροι κύριοι πράκτορες ενοικίασης αυτοκινήτων στην Ηγουμενίτσα προσφέρουν ενοικιάσεις ενός τύπου. Η μονόδρομη μίσθωση είναι όταν συλλέγετε το αυτοκίνητο σε ένα μέρος και επιστρέφετε το αυτοκίνητο σε άλλη θέση. Στις περισσότερες περιπτώσεις, ο αντιπρόσωπος ενοικίασης αυτοκινήτων θα χρεώσει επιπλέον τέλη αν θέλετε να επιστρέψετε το όχημα σε διαφορετική θέση. Σύμφωνα με τους όρους και τις προϋποθέσεις, θα αναφέρεται αν η τιμή μίας εισόδου συμπεριλαμβάνεται στην τιμή ενοικίασης. Αν η χρέωση μιας διαδρομής δεν συμπεριλαμβάνεται στην τιμή ενοικίασης, η χρέωση μιας χρήσης πρέπει να καταβληθεί κατά την άφιξη απευθείας στον αντιπρόσωπο ενοικίασης αυτοκινήτων.\nΠεριορισμοί ταξιδιού στο Ηγουμενίτσα\nΧρήσιμες πληροφορίες Ηγουμενίτσα\nΕνοικιάσεις αυτοκινήτων σε Ηγουμενίτσα\nGreen Motion Ηγουμενίτσα\nΓεγονότα για ενοικίαση αυτοκινήτου σε Ηγουμενίτσα\nτον Περασμένο μήνα, ο μέσος όρος ενοικίασης αυτοκινήτων σε μήκος Ηγουμενίτσα 7 ημέρες\nΟ μέσος όρος ενοικίασης αυτοκινήτων σε μήκος Ηγουμενίτσα 3 ημέρες\nΤο πιο κράτηση ενοικίασης αυτοκινήτων τύπος σήμερα Ηγουμενίτσα ECONOMY αυτοκίνητα\nτο Περασμένο έτος, η πιο κράτηση ενοικίασης αυτοκινήτων πληκτρολογήστε Ηγουμενίτσα MINI αυτοκίνητα\nΠόσο κοστίζει να νοικιάσετε ένα αυτοκίνητο στο Ηγουμενίτσα; Τον περασμένο μήνα, η μέση τιμή ενοικίασης αυτοκινήτων ήταν 147 USD\nτο Περασμένο έτος, πόσο κόστισε να νοικιάσετε ένα αυτοκίνητο στο Ηγουμενίτσα; Πέρυσι, η μέση τιμή ενοικίασης αυτοκινήτων ήταν 58 USD\nΠοια είναι η τρέχουσα μέση ημερήσια τιμή να νοικιάσετε ένα Ηγουμενίτσα; Τον περασμένο μήνα, η μέση τιμή ενοικίασης ήταν 21 USD ανά ημέρα\nΠόσο κόστισε να νοικιάσετε ένα αυτοκίνητο στο Ηγουμενίτσα κατά τους τελευταίους 12 μήνες; Πέρυσι, η μέση τιμή ενοικίασης ήταν 19 USD ανά ημέρα\nΤις εταιρείες ενοικίασης αυτοκινήτων που διατίθενται σε Ηγουμενίτσα:\nΗγουμενίτσα Ενοικιάσεις αυτοκινήτων\nΔείτε παρακάτω τις τελευταίες 5 κριτικές πελατών. Οι πελάτες μας βαθμολόγησαν την Igoumenitsa Ενοικίαση αυτοκινήτου με μέσο όρο 10.00 βάσει των αξιολογήσεων 1.\nΤο γραφείο στην Ηγουμενίτσα (Ελλάδα) βρίσκεται κοντά στο λιμάνι και είναι πολύ φιλικό.


Ο Φεβρουάριος των κοριτσιών του πόλο! (photo) - Πολο - gavros.gr\nΟ αυτοκράτορας της πισίνας, Ολυμπιακός, επιστρέφει στο… στοιχείο του, τον Φλεβάρη, με τα κορίτσια του πόλο να κάνουν το πρώτο σπριντ, στις 5 του μήνα! Ανακοινώθηκε από την Ευρωπαϊκή Ομοσπονδία, το πρόγραμμα του 3ου ομίλου της LEN Euroleague που συμμετέχει η ομάδα πόλο γυναικών του Ολυμπιακού.\nΟι αγώνες που θα διεξαχθούν με την μορφή “φούσκας”, στην Όστια της Ρώμης, το διάστημα 4 έως 7 Φεβρουαρίου και διοργανώτρια είναι η SIS Roma.\nΑναλυτικά το πρόγραμμα του Ολυμπιακού στον 3ο Όμιλο.\nΠέμπτη 4 Φεβρουαρίου 2021 στις 19:00\nΠαρασκευή 5 Φεβρουαρίου 2021 στις 12:30\nΟλυμπιακός - Βαζούτας\nΠαρασκευή 5 Φεβρουαρίου 2021 στις 21:00\nΣάββατο 6 Φεβρουαρίου 2021 στις 19:00\nΟλυμπιακός - Ολυμπίκ Νις\nΚαι τώρα… τελικός με την Ολλανδία, με φόντο το… Τόκιο!


Το Ελ Σαλβαδόρ θα κατασκευάσει την “πόλη του Bitcoin” στη βάση ενός ηφαιστείου\nΈνας αστυνομικός από το γραφείο του δημάρχου περιπολεί κοντά στο μηχάνημα ψηφιακού πορτοφολιού Chivo, το οποίο θα ανταλλάσσει μετρητά με το κρυπτονόμισμα Bitcoin, δεξιά, στην πλατεία Λας Αμέρικας στο Σαν Σαλβαδόρ του Ελ Σαλβαδόρ, στις 7 Σεπτεμβρίου 2021. (Salvador Melendez/AP Photo)\nLA LIBERTAD, Ελ Σαλβαδόρ-σε μια ατμόσφαιρα που θύμιζε ροκ συναυλία, ο πρόεδρος του Ελ Σαλβαδόρ Ναγίμπ Μπουκέλε ανακοίνωσε ότι η κυβέρνησή του θα κατασκευάσει μια παραθαλάσσια “πόλη του Bitcoin” στη βάση ενός ηφαιστείου.\nΟ Μπουκέλε χρησιμοποίησε μια συγκέντρωση των οπαδών του Bitcoin το βράδυ του Σαββάτου για να λανσάρει την τελευταία του ιδέα, όπως είχε ακριβώς κάνει και σε ένα προηγούμενο συνέδριο Bitcoin στο Μαϊάμι για να ανακοινώσει μέσω ένος βιντεοσκοπημένου μηνύματος ότι το Ελ Σαλβαδόρ θα είναι η πρώτη χώρα που θα καταστήσει το κρυπτονόμισμα νόμιμο συνάλλαγμα.\nΜια προσφορά ομολόγων θα γίνει το 2022 εξ ολοκλήρου σε Bitcoin, δήλωσε ο Μπουκέλε, φορώντας το χαρακτηριστικό ανάποδο καπέλο του μπέιζμπολ. Και 60 ημέρες αφότου η χρηματοδότηση θα είναι έτοιμη, η κατασκευή θα ξεκινήσει.\nΗ πόλη θα χτιστεί κοντά στο ηφαίστειο Conchagua για να εκμεταλλευτεί τη γεωθερμική ενέργεια που θα τροφοδοτεί τόσο την πόλη όσο και την εξόρυξη Bitcoin -την ενεργοβόρα επίλυση πολύπλοκων μαθηματικών υπολογισμών μέρα και νύχτα για την επαλήθευση των συναλλαγών με το νόμισμα.\nΗ κυβέρνηση λειτουργεί ήδη ένα πιλοτικό εγχείρημα εξόρυξης Bitcoin σε έναν άλλο γεωθερμικό σταθμό παραγωγής ενέργειας δίπλα στο ηφαίστειο Tecapa.\nΤο ηφαίστειο Conchagua βρίσκεται στη νοτιοανατολική πλευρά του Ελ Σαλβαδόρ, στον κόλπο της Φονσέκα.\nΗ κυβέρνηση θα παράσχει γη και υποδομές και θα εργαστεί για την προσέλκυση επενδυτών.\nΟ μόνος φόρος που θα εισπράττεται εκεί θα είναι ο φόρος προστιθέμενης αξίας, το ήμισυ του οποίου θα χρησιμοποιηθεί για την πληρωμή των δημοτικών ομολόγων και το υπόλοιπο για τις δημοτικές υποδομές και τη συντήρηση. Ο Μπουκέλε δήλωσε ότι δεν θα υπάρχουν φόροι ιδιοκτησίας, εισοδήματος ή δημοτικοί φόροι και η πόλη θα έχει μηδενικές εκπομπές διοξειδίου του άνθρακα.\nΗ πόλη θα οικοδομηθεί με γνώμονα την προσέλκυση ξένων επενδύσεων. Θα υπάρχουν οικιστικές περιοχές, εμπορικά κέντρα, εστιατόρια και λιμάνι, δήλωσε ο Μπουκέλε. Ο πρόεδρος μίλησε για την ψηφιακή εκπαίδευση, την τεχνολογία και τις βιώσιμες δημόσιες συγκοινωνίες.\n«Επενδύστε εδώ και κερδίστε όσα χρήματα θέλετε», είπε ο Μπουκέλε στο ζητωκραυγάζον πλήθος στα αγγλικά κατά τη λήξη του Λατινοαμερικάνικου Συνεδρίου Bitcoin και Blockchain που διεξάγεται στο Ελ Σαλβαδόρ.\nΤο Bitcoin θεωρείται νόμιμο συνάλλαγμα μαζί με το αμερικανικό δολάριο από τις 7 Σεπτεμβρίου.\nΗ κυβέρνηση στηρίζει το Bitcoin με ένα ταμείο ύψους 150 εκατομμυρίων δολαρίων. Για να δώσει κίνητρα στους Σαλβαδοριανούς να το χρησιμοποιήσουν, η κυβέρνηση προσέφερε πίστωση αξίας 30 δολαρίων σε όσους χρησιμοποιούν το ψηφιακό πορτοφόλι της.\nΟι επικριτές έχουν προειδοποιήσει ότι η έλλειψη διαφάνειας του νομίσματος θα μπορούσε να προσελκύσει αυξημένη εγκληματική δραστηριότητα στη χώρα και ότι οι άγριες διακυμάνσεις της αξίας του ψηφιακού νομίσματος θα αποτελούσαν κίνδυνο για όσους το κατέχουν.\nΤο Bitcoin δημιουργήθηκε αρχικά για να λειτουργεί εκτός των ελεγχόμενων από την κυβέρνηση χρηματοπιστωτικών συστημάτων και ο Μπουκέλε λέει ότι θα βοηθήσει στην προσέλκυση ξένων επενδύσεων στο Ελ Σαλβαδόρ και θα καταστήσει φθηνότερο για τους Σαλβαδοριανούς που ζουν στο εξωτερικό να στέλνουν χρήματα στην πατρίδα τους στις οικογένειές τους.\nΗ ανησυχία μεταξύ της αντιπολίτευσης του Σαλβαδόρ και των εξωτερικών παρατηρητών έχει αυξηθεί φέτος, καθώς ο Μπουκέλε έχει προχωρήσει σε κινήσεις εδραίωσης της εξουσίας.\nΟι ψηφοφόροι έδωσαν στο κόμμα του ιδιαίτερα δημοφιλούς προέδρου τον έλεγχο του Κογκρέσου νωρίτερα φέτος. Οι νέοι νομοθέτες αντικατέστησαν αμέσως τα μέλη του συνταγματικού τμήματος του Ανώτατου Δικαστηρίου και τον Γενικό Εισαγγελέα, αφήνοντας το κόμμα του Μπουκέλε να ελέγχει σταθερά τους άλλους κλάδους της κυβέρνησης.\nΗ αμερικανική κυβέρνηση σε απάντηση δήλωσε ότι θα μετατοπίσει τη βοήθειά της από τις κυβερνητικές υπηρεσίες στις οργανώσεις της κοινωνίας των πολιτών. Αυτόν τον μήνα, ο Μπουκέλε έστειλε στο Κογκρέσο μια πρόταση που θα απαιτούσε από τις οργανώσεις που λαμβάνουν ξένη χρηματοδότηση να εγγράφονται ως ξένοι πράκτορες.\nΑπό τον David Barraza


ΚΟΜΜΑΤΙΑ ΕΝΟΣ ΟΛΟΓΡΑΦΙΚΟΥ ΡΟΔΟΥ: schott:2010 key:20\n20. Flying Lotus-Cosmogramma [Warp]\nΧωρίς πολλά πολλά λόγια. Γιατί έχει ταλέντο και το δείχνει.\nInfo της όλης ιστορίας, εδώ.\nΤαλεντο εχει...Το δειχνει ομως? Εγω μετα τον προηγουμενο δισκο -που θεωρησα ομορφο και πολλα υποσχομενο- απογοητευτηκα απεριγραπτα με το Cosmogramma.Με δυσκολια καταφερα να βρω ενα αξιολογο κομματι.Αnyway:"γουστα ειπε ο πιθηκος,κι εφαγε το σαπουνι".\nΔεν έχεις κι άδικο. Συνολικά ο δίσκος πάσχει, δεν έχει ΚΑΜΙΑ σχέση με το 'Los Angeles', κι όπως πολύ σωστά τόνισες, δεν ξεχωρίζει κανένα κομμάτι. Όμως έχει φτιάξει έναν δικό του, χαρακτηριστικό ήχο, και το άλμπουμ "ρέει" εύκολα, έχοντας έναν παιχνιδιάρικο funky χαρακτήρα που μ'αρέσει.


Καταγγελία ΠΟΕΔΗΝ: Ακόμα δύο νεκροί λόγω έλλειψης ασθενοφόρων – ΤΟ ΑΥΡΙΟ ΤΗΣ ΥΓΕΙΑΣ\nΑέρια στο στομάχι: Ποιές τροφές ...\nΟ πρώτος μάλιστα ήταν μόλις 500 μέτρα από το Κέντρο Υγείας όταν κατέρρευσε στο πεζοδρόμιο, ενώ ο δεύτερος ήταν θύμα τροχαίου ατυχήματος στην οδό Αγρινίου Εμπεσού.\nΠροσφέρθηκαν οι πρώτες βοήθειες από παρευρισκόμενους και κλήθηκε ασθενοφόρο από το Κέντρο Υγείας Βελεστίνο. Δεν υπήρχε ασθενοφόρο. Μέχρι να έρθει από το Βόλο κατέληξε. Εάν υπήρχε ασθενοφόρο στο Κέντρο Υγείας 500 μέτρα μακριά από το συμβάν μπορεί να είχε σωθεί.\nΑέρια στο στομάχι: Ποιές τροφές θα σας ανακουφίσουν από το πρόβλημα


Η μαμά μου δεν δουλεύει: Η αληθινή ιστορία που αποδεικνύει το αντίθετο\n«’Η μαμά μου δεν δουλεύει’», είπε ένα μικρό κοριτσάκι.\nΤην κοίταξα και είπα: «Νομίζω ότι μάλλον το κάνει, απλώς δουλεύει με διαφορετικό τρόπο. Ίσως, δεν πηγαίνει κάθε μέρα στο γραφείο».\n«Όχι, δεν δουλεύει», επέμεινε η μικρή.\nΈγνεψα «εντάξει» και έφυγα έχοντας στο μυαλό μου αυτή τη μαμά, που έχει ανάγκη να νιώσει ότι την εκτιμούν, ότι τη βλέπουν, ότι όσα κάνει έχουν αντίκρισμα».\nΤο παρακάτω κείμενο είναι αφιερωμένο σε όλες τις μαμάδες. Σε εκείνες που εργάζονται μέσα στο σπίτι, σε εκείνες που εργάζονται εκτός σπιτιού, σε εκείνες που εργάζονται καθημερινά για να προσφέρουν στην οικογένειά τους το καλύτερο.\nΝα θυμάστε: Δεν είστε μόνες!\n«Η μαμά σου, δουλεύει, συνέχισα να σκέφτομαι. Δουλεύει από την πρώτη στιγμή που έμαθε πως θα σε φέρει στη ζωή. Δουλεύει ακόμα κι αν εσύ, το μικρό της κοριτσάκι δεν το κατανοείς, εκείνη το κάνει.\nΔούλεψε για να σε έχει.\nΔούλεψε για να σε μεγαλώσει μέσα της.\nΔούλεψε για να σε θηλάσει.\nΔούλεψε για να διώξει μακριά τα δάκρυά σου.\nΔούλεψε για να σε αναθρέψει.\nΔούλεψε για να μάθεις να μπουσουλάς, να περπατάς και τώρα να κάνεις ποδήλατο.\nΔούλεψε για να σε βοηθήσει να μάθεις.\nΔούλεψε για να σε ντύσει και να σε ταΐσει.\nΔούλεψε για να έχεις ένα σπίτι τακτοποιημένο, καθαρό και άνετο.\nΔούλεψε για να σε προετοιμάσει για το σχολείο.\nΔούλεψε για να κάνει φίλες της μαμάδες, για να μπορείς εσύ να παίζεις με τα δικά τους παιδιά.\nΔούλεψε για να διατηρήσει μια ισορροπία ανάμεσα στην εργασία και την οικογένειά της.\nΔούλεψε για να λύσει τα προβλήματά σου.\nΔούλεψε για να διατηρήσει τη σχέση με τον πατέρα σου όσο πιο υγιή γινόταν για να έχεις ένα σωστό πρότυπο και να μεγαλώσεις ήρεμα.\nΔούλεψε για να βεβαιωθεί ότι δεν θα γίνεις αγενής.\nΔούλεψε για να βεβαιωθεί ότι ξέρεις πώς να αντιμετωπίσεις τους αγενείς.\nΔουλεύει με την παρουσία της.\nΔουλεύει με τις αντιδράσεις της.\nΔουλεύει καθημερινά με τον εαυτό της για να μπορέσεις εσύ να μεγαλώσεις σωστά και – ιδανικά – χάρη στη δική της καθοδήγηση, τη δική της υποστήριξη και το δικό της παράδειγμα – θα έχεις λιγότερη ‘δουλειά’ να κάνεις με τον εαυτό σου.\nΝα τολμήσω να πω ότι αυτή η γυναίκα δουλεύει περισσότερο και σκληρότερα από όλους;»\nδουλεύει εργαζόμενη μαμά μαμά


Ορθογράφος: Μια βραδιά στον Ενικό!\nΗ εκπομπή του Νίκου Χατζηνικολάου, «Στον ενικό» είναι το πιο ενδιαφέρον concept που λέμε στα νέα ελληνικά, που εμφανίστηκε στην ελληνική τηλεόραση στον τομέα των πολιτικών εκπομπών.\nΤην παρακολουθώ όποτε μπορώ γιατί θεωρώ ότι είναι ένας δείκτης σε ότι αφορά τους πολίτες και τον τρόπο που αντιμετωπίζουν τον πολιτικό ζωντανά σε ένα στούντιο, όταν παίρνουν την ευθύνη του μικροφώνου και ξέρουν ότι τους βλέπει όλη η Ελλάδα. Σε πρόσφατη εκπομπή που προσκεκλημένος ήταν ο Άδωνις Γεωργιάδης, ήμουν σίγουρος ότι θα είχε ενδιαφέρον.\nΤι είχα, τι έχασα, δήλωσα συμμετοχή και επελέγην!\nΜε κάλεσαν από την παραγωγή, μου είπαν να βρίσκομαι στο στούντιο 80 λεπτά νωρίτερα πριν την έναρξη και να έχω μαζί μου την ταυτότητα μου.\nΈφτασα στο star channel, χωμένο στην Κάτω Κηφισιά, σε κάτι στενά δρομάκια ανάμεσα σε εταιρείες και χωράφια.\nΣτην πύλη βρίσκονται 2 φύλακες και ένα ντομπερμαν.\nΣτην αρχή νόμιζα ότι θα μπορούσα να παρκάρω στο υπόγειο του κτιριακού συγκροτήματος αλλά ο φύλακας μου υπέδειξε να παρκάρω απέξω.\nΕμ, είλωτες και αφεντικά όλοι ένα;\nΑφού έγινε ο πρώτος έλεγχος διασταύρωσης του ονόματος μου, μπαίνω στη ρεσεψιόν, κάμερες παντού, οθόνες να προβάλλουν φυσικά το star και εκεί με περίμενε μια κοπέλα με τη λίστα των ονομάτων.\nΕπιβεβαίωσε για μια ακόμα φορά τα στοιχεία μου και μου υπέδειξε να καθίσω σε μια αριθμημένη καρέκλα όταν θα έμπαινα στο στούντιο.\nΟ λόγος ήταν γιατί από το κοντρόλ έχουν αντιστοιχίσει τα στοιχεία με τις καρέκλες και έτσι εμφανίζεται το κρόουλ «Λάκης Κουτρουλάκης, 16 ετών, δημόσιος υπάλληλος» όταν παίρνει κάποιος το λόγο.\nΠέρασα και τον έλεγχο του αεροδρομίου με την κλασική πύλη για μεταλλικά αντικείμενα και η κοπέλα μας οδήγησε στο υπόγειο. Εκεί είχε μια αίθουσα αναμονής, έναν αξιοπρεπή μπουφέ με δύο σερβιτόρους παρακαλώ, καθίσματα και καναπέδες.\nΠαρατηρούσα τον κόσμο που περίμενε και ήταν κάθε καρυδιάς καρύδι. Νέοι, μεσήλικες, ηλικιωμένοι, περισσότεροι άνδρες, κάποιοι συζητούσαν μεταξύ τους και 20 λεπτά πριν ξεκινήσει η εκπομπή μας επέτρεψαν να περάσουμε, να καθίσουμε στο στούντιο.\nΤο στούντιο της εκπομπής είναι μεγάλο αν και δεν πολυφαίνεται από την τηλεόραση.\nΣτην οροφή βρίσκονται πάνω από 200 προβολείς με τους ενισχυτές να κρέμονται με συρματόσχοινα, σαν ένα φουτουριστικό εργοστάσιο και ακολούθησαν τα κλασικά ελληνικά: Αχ ποιον αριθμό μου είπατε;\nΤο 25 είναι αριστερά ή δεξιά;\nΟι αριθμοί είναι στις καρέκλες ε;\nΜπορώ να αλλάξω θέση για να φαίνομαι;\nΚαθίσαμε και μας πλησίασε ο floor manager για το σχετικό φροντιστήριο όπως κάνουν στο θέατρο.\nΌχι σκουπίδια σε θάλασσες και ακτές, μη μιλάτε χωρίς το μικρόφωνο γιατί θα ακούγεστε στο στούντιο αλλά όχι στην τηλεόραση, κλείστε τα κινητά σας – εκεί κάποιος τον παρακάλεσε να τα έχουμε στο αθόρυβο.\nΜε βαριά καρδιά το δέχτηκε αλλά μας εξήγησε ότι αν κάποιος μιλάει και ταυτόχρονα χτυπήσει το κινητό έστω και στο αθόρυβο, θα κάνει παρεμβολή.\nΤο πάνελ άρχισε να προσέρχεται με πρώτο κάποιον Λεωνίδα Καλιδώνη ιατρικού ρεπορτάζ, την Πηνελόπη Γαβρά της πάλαι πότε ΕΡΤ, και τον Στάθη Σταυρόπουλο αρθρο-σκιτσογράφο, ποιας άλλης, της Real. Έφτασε και η Πόπη Τσαπανίδου. Όπως ακριβώς τη βλέπεις και το πρωί.\nΜε τις 18 ποντες γόβες της, το σέξι εφαρμοστό ταγιέρ, χαμογελαστή, αεράτη και πρόσχαρη.\nΜας χαιρέτησε και άρχισε τις αγκαλιές και τα φιλιά με τους συντελεστές τις εκπομπής και τα βλέμματα όλων στράφηκαν πάνω της.\nΑν σκεφτείς ότι αυτή η γυναίκα είναι μητέρα τριών παιδιών και ο χρόνος δείχνει τα σημάδια του, όμως δεν παύει να είναι γοητευτική και με μπριο.\nΉρθε και ο Άδωνις, χωρίς πολλά πολλά, κάθισε και αμέσως ασχολήθηκε με τα δύο iphone του.\nΕίμαι απολύτως σίγουρος πως το ένα το έχει αποκλειστικά για το τουιτερ. Άναψαν πάνω από 30 προβολείς και προς στιγμή μας τύφλωσαν. Αν τύχει να πας ποτέ στο στούντιο, μη βάλεις βαριά ρούχα! Θα σκάσεις!\nΕυτυχώς είχε καλό κλιματισμό αλλιώς θα στάζαμε όλοι από τον ιδρώτα.\nΤελευταίος μπήκε ο Χατζηνικολάου, ένας πραγματικός κοσμοπολίτης.\nΧαιρέτησε έναν έναν τους προσκεκλημένους του στο πανελ και ήρθε και σε μας. Ψηλός, ενθυμούμενος τα μπασκετικά μου, στο 1,87 τον κάνω, με ωραίο παράστημα, κομψός και χαμογελαστός.\nΠριν ξεκινήσει η εκπομπή μας έλεγε ότι όλοι τον κατηγορούσαν γιατί σε μια συνέντευξη του στον Real με τον Άδωνι στο ραδιόφωνο, του επιτέθηκε για τις πολλαπλές εμφανίσεις του στα ΜΜΕ και αμέσως μετά τον κάλεσε στον Ενικό. Σιγά ρε παιδιά, δεν τον πήρα από το υπουργείο.\nΤέτοια ώρα που τον κάλεσα, από την Ευγενία τον πήρα!\nΘεός! Συμπλήρωσε δε, πως αυτοί που τον κατηγορούσαν που ξανακάλεσε τον Άδωνι, ήταν αυτοί που του έστειλαν πρώτοι ερωτήσεις για τη συγκεκριμένη εκπομπή!\nΣτο σημείο που κάθεται, στα πόδια του βρίσκεται και ένα μόνιτορ με 4 παράθυρα για να ρίχνει μια ματιά στον ανταγωνισμό. Mega ANT1, Alpha και ΣΚΑΙ αν θυμάμαι καλά. Αφού μας είπε ότι και ο floor manager, περί μικροφώνου, ακούσαμε τον χρόνο να μετράει αντίστροφα για την έναρξη της εκπομπής. Στην αρχή χάρηκα γιατί στο πάνελ ήταν μόλις τέσσερεις νοματαίοι γιατί ήλπιζα να μη γίνει χάβρα.\nΣτο πρώτο ημίχρονο της εκπομπής ο Γεωργιάδης ντύθηκε στα SS [Όχι μην πάει ο πονηρός σου νους σε κάτι κακό αλλά στα δύο μεγάλα σίγμα της κυβέρνησης, τον Σαμαρά και τον Στουρνάρα] και οι πολλοί βάραγαν έναν.\nΤις περισσότερες φορές δεν καταλαβαίναμε και τι ακριβώς έλεγαν γιατί μίλαγαν τρεις και τέσσερεις μαζί. Γήπεδο.\nΆρχισα να βαριέμαι καθώς ο θόρυβος με κούραζε. Τα ίδια και τα ίδια.\nΤο μνημόνιο, φτωχολογιά, κάντε υπομονή και ο ουρανός θα γίνει πιο γαλανός. Ο Καλιδώνης μίλησε όλες και όλες 3 φορές και ο Γεωργιάδης τον συνέτριψε.\nΜα είναι δυνατόν, να είσαι στο ιατρικό ρεπορτάζ και να μην ξέρεις να ρωτήσεις με σωστά στοιχεία;\nΗ Γαβρά είχε μια ισχνή, αναιμική παρουσία και ημιεπιτίθετο και αυτή αφού προηγουμένως έπαιρνε θάρρος από τον Στάθη. Ειδικά αυτός ήταν ιδιαίτερα επιθετικός έως κακεντρεχής, ο Άδωνις δεν μάσησε, όταν του είπε ότι ο κομμουνισμός είναι ολοκληρωτισμός και ενώ είχαν μια γερή κόντρα, ανεξήγητα ο Στάθης σταμάτησε και έμεινε σιωπηλός.\nΗ Πόπη ξαναείπε τη ρητορεία των πρωινάδικων και την κόλλησε στον τοίχο όταν στην ερώτηση της «μας εμφανίζονται ξαφνικά τα ψιλά γράμματα του μνημονίου» -πείτε μου ένα από τα ψιλά γράμματα, δεν είχε τι να απαντήσει.\nΑφού μίλησαν για ένα θέμα που ακούγεται στα μαζικά μέσα επιρροής κάθε λίγο και λιγάκι περί μνημονίου και δανειστών και χρεοκοπίας και ξανά μανά, την κουβέντα μονοπώλησαν οι διαξιφισμοί του πάνελ.\nΣτα διαλείμματα, ο κόσμος κατέβαινε από τις θέσεις του είτε για ένα τσιγάρο στα πεταχτά, είτε για να ξεμουδιάσει, είτε για να πιάσει γνωριμίες.\nΤρία πηγαδάκια γύρω από την Πόπη ( δεν πιστεύω να είχες απορία επ’αυτού ) τον Χατζηνικολάου και τον Άδωνι. Πρώτη μακράν σε φωτογραφίες με το κοινό φυσικά η Πόπη.\nΣε ένα διάλειμμα ο Γεωργιάδης μάλωσε τον Καλιδώνη.\n«Τι είναι αυτά που λες, έρχεσαι εδώ αδιάβαστος, είσαι στο ιατρικό ρεπορτάζ, και δεν ξέρεις τι σου γίνεται και σε έχω για σοβαρό παιδί» ο άλλος να προσπαθεί κάτι για να δικαιολογήσει αλλά εκεί επενέβη ο Χατζηνικολάου «Σε παρακαλώ Λεωνίδα, όχι αυτά στα διαλείμματα.\nΔεν είναι σωστό. Θέλω ο καλεσμένος στο διάλειμμα να ξεκουράζεται» με το κύρος του, η κουβέντα τελείωσε άμεσα. Κάποιοι που ήταν εκνευρισμένοι πλησίασαν τον Άδωνι, όχι απειλητικά αλλά με ένταση, αλλά εκεί επενέβη η κοπέλα ας την πω ταξιθέτρια αλλά όλο και κάποιον τίτλο στην αγγλική γλώσσα θα διαθέτει.\nΤην παρατηρούσα. Ακροβολισμένη και επιφορτισμένη με ρόλο πυροσβεστικό. «Ελάτε, ελάτε, δεν είναι σωστό, καθήστε και μόλις πάρετε το μικρόφωνο να του τα πείτε».\nΚάποιος από το πάνελ πέταξε «άντε ρε μας κοροϊδεύεις, να σηκωθούμε να φύγουμε όλοι ως ένδειξη διαμαρτυρίας».\nΟ διπλανός του, τον ρώτησε: «θα κάνεις την αρχή;» «Μα ναι, φυσικά και θα την κάνω» είπε ο γενναίος θεατής αλλά έκατσε μέχρι τέλους και ζήτησε τον λόγο άλλες τρεις φορές μετά τη μια που μίλησε.\nΚάποιος είχε μαζί του μπουκάλι με νερό. Μια ώρα μετά, το πήρε χαμπάρι η ταξιθέτρια και του το πήρε σχεδόν δια της βίας.\nΟ τύπος απόρησε αλλά του εξήγησε κάποιος ότι φοβούνται μη μετατραπεί η εκπομπή από πολιτική σε άθλημα του στίβου, τις ρίψεις.\nΛες και αν κάποιος θέλει να πετάξει κάτι δεν μπορεί να βγάλει μερικά κέρματα από το πορτοφόλι του.\nΑς μην είναι δίευρα, κάνουν και τα σεντς.\nΉταν και ένας τύπος, τρελό καρτούν. Τον παρακολουθούσαμε από τα μόνιτορ, όποτε ήταν ο Χατζηνικολάου δίπλα του και τον έβαζαν αναγκαστικά στο πλάνο, έκανε κάτι περίεργες γκριμάτσες, με χαμόγελα και thumbs up χειρονομίες. Κορυφαία ήταν η στιγμή που αποφάσισε να βγει από το στούντιο. Αποχώρησε μπουσουλώντας για να μην τον τραβήξουν οι κάμερες και η είσοδός του ήταν υπερπαραγωγή.\nΣυνεννόηση μεταξύ floormanager και κάμεραμαν.\nΤοίχο, τοίχο, σιγά σιγά, πίσω από την κάμερα σε θέση εικονολήπτη. Έσκυψε, γονάτισε, χαμογέλασε, σηκώθηκε, φιλιά στην Πόπη, πέρασε και διήνυσε μια απόσταση πέντε μέτρων σε δύο λεπτά!\nΕν τέλει μάλλον βαρέθηκε ο σκηνοθέτης και στα τελευταία του βήματα έκανε ένα γενικό πλάνο και από την οθόνη σου τον είδες να κάθεται.\nΟι πολίτες δεν βρέθηκαν εκεί για να ρωτήσουν αλλά για να αγορεύσουν. Προφανώς για να πάρουν την επόμενη τους φίλους τους τηλέφωνο και να τους ρωτήσουν αν βγήκαν καλά και αν τα έχωσαν όπως πρέπει. Μερικοί ήταν λες και είχαν μπει στην μπρίζα από πριν και συνεχώς μουρμούραγαν και όταν τους δόθηκε ο λόγος ξεσπάθωσαν.\nΌταν η συζήτηση πήγε στο κομμάτι της υγείας, οι τόνοι έπεσαν εκτός από ένα ρεσιτάλ υβρεολογίου του Στάθη Σταυρόπουλου για μια ακόμα φορά λες και πάει για υποψήφιος βουλευτής.\nΣτα της υγείας ο Άδωνις τους κατάπιε όλους για πρωινό. Μπουμπούκος ξεμπουμπούκος, αλλά για τα θέματα του τομέα του είναι άρτια καταρτισμένος. Πλάκα είχε όταν ένας φυσικοθεραπευτής του παρέθεσε στοιχεία για τις πενιχρές αποζημιώσεις του ΕΟΠΠΥ-ΙΚΑ-ΠΕΔΥ, όπως θέλεις πες το, ο Γεωργιάδης παραδέχθηκε ότι έχει δίκιο και όταν ο τύπος του αντέτεινε «ωραία, τι να το κάνω που έχω δίκιο και τι θα κάνουμε τώρα;» πετάχτηκε ο Χατζηνικολάου και του είπε: Θα παραμείνετε αδικημένοι.\nΟι περισσότεροι πάντως διηγήθηκαν την προσωπική τους ιστορία σε ότι αφορά την υγεία, πούλησε και λίγο δράμα ο υπουργός καθότι έχασε ο ίδιος τη μητέρα του από καρκίνο και στα διαλείμματα, ασχολήθηκε προσωπικά – εκτός από το twitter – με δύο από αυτούς. Μίλησε και ο Πατούλης. Άλλη αγόρευση από κει, χωρίς σταματημό.\nΗ κούραση η ίδια.\nΗ Πόπη δε, έκανε νοήματα στον Χατζηνικολάου, να τον σταματήσει και του έγνεφε «άντε θέλουμε και να κοιμηθούμε!» Ωραία τύπισσα. Άνετη και φερόταν σαν στο σπίτι της. Και τεντώθηκε, και χασμουρήθηκε, και τα πε, και χαμογελούσε. Όλοι οι άλλοι ήταν στημένοι λες και είχαν καταπιεί σπαθί. Εκεί που μου έκανε αρνητική εντύπωση ο υπουργός, ήταν πως δεν κοιτούσε τους άλλους. Ούτε τους πολίτες, ούτε όποιον του μιλούσε αλλά το βλέμμα του ήταν καρφωμένο στην απέναντι κάμερα. Εντάξει, στον τηλεθεατή μιλάς αλλά ρε αδερφέ μην κοιτάς μονίμως μια οθόνη!\nΜε τις πολλαπλές αγορεύσεις λοιπόν, φτάσαμε κατά τις 03:10 να το λήξουμε. Ρεκόρ για τον ενικό.\nΔεν πήρα το μικρόφωνο γιατί δεν ένοιωσα πως είχα κάτι συγκλονιστικό να πω. Μου άρεσε όμως ως εμπειρία.\nΠως αλλάζουν πάντως οι καιροί.\nΠαλιότερα οι πολίτες μόλις έβλεπαν πολιτικό τον κολάκευαν και τον έγλειφαν. Τώρα συναγωνίζονται ποιος θα τα χώσει πιο σφοδρά και ποιος θα κράξει περισσότερο...\nSuspect enjoys the silence\nΟρθογραφήθηκε από Orthografos στις 8:18 μ.μ.


«Ιστορική βραδιά» - Onsports.gr\nOnsports Team\t16 Μαρτίου 2011, 20:37\nΩς ιστορική χαρακτήρισε την πρόκριση του Ατρόμητου στον τελικό ο Γιώργος Δώνης, ο οποίος τόνισε ότι η ομάδα του θα μπορούσε να είχε πάρει ακόμη και τη νίκη.\nΜιλώντας στη συνέντευξη Τύπου, ο τεχνικός του Ατρόμητου είπε: «Είναι μια ιστορική βραδιά για τον Ατρόμητο που για πρώτη φορά φτάνει σε τελικό,. Είναι η μεγάλη μας ευκαιρία να συσπειρώσουμε τον κόσμο μας και να πάμε στον τελικό για να διατηρήσουμε τις ελάχιστες πιθανότητες που έχουμε».\nΣτη συνέχεια αναφέρθηκε στους παίκτες του: «Είμαι πολύ χαρούμενος για τους παίκτες μου. Εγώ έχω πάρει πρωταθλήματα και Κύπελλα, έχω συνηθίσει στις πιέσεις. Είπα στους παίκτες μου ότι οι περισσότεροι δεν θα έχουν την ευκαιρία να φτάσουν σε έναν τελικό και να διεκδικήσουν έναν τίτλο.\nΜε δικαίωσαν, δικαίωσαν τους ίδιους. Έδωσαν χαρά στις οικογένειές τους και τον πρόεδρο. Είμαστε μια ομάδα που στηρίζεται σε συγκεκριμένες αρχές και με μεγαλύτερο όπλο το σεβασμό. Έχουμε δουλέψει σκληρά δύο χρόνια. Είμαστε μια ομάδα όχι τυχερή και όχι καλή στις λεπτομέρειες. Σήμερα μπορούσαμε να πάρουμε τη νίκη, γιατί είχαμε ευκαιρίες».\nΟ Δώνης θέλησε να απαντήσει και σε όσους κατηγορούν τον Ατρόμητο ως γερασμένη ομάδα: «Θέλω να σταθώ στα γερόντια της ομάδας. Λένε ότι όταν είσαι στα 34, 35, 36 δεν μπορείς να αντέξεις. Όταν είναι επαγγελματίες, αυτοί οι παίκτες, όπως ο Νεμπεγλέρας, ο Σφακιανάκης, ο Αναστασάκος και ο Σαγκανόφσκι, μπορούν να βάλουν κάτω δέκα 20άρηδες».\nΚλείνοντας, είπε: «Να δώσω συγχαρητήρια και στον αντίπαλο. Έχει κερδίσει τις εντυπώσεις. Γίνανε δύο καλοί αγώνες. Ήμασταν καλύτεροι».


Σάκης Τανιμανίδης: Έτσι ευχήθηκε στην Χριστίνα Μπόμπα για τα γενέθλιά της - Pelop.gr\nΣάκης Τανιμανίδης: Έτσι ευχήθηκε στην Χριστίνα Μπόμπα για τα γενέθλιά της\nΟ πανευτυχής Σάκης Τανιμανίδης μπαμπάς πλέον, δημοσίευσε ένα βίντεο στον προσωπικό του λογαριασμό στο instagram στο οποίο δίπλα του φαίνεται να κάθεται η Χριστίνα Μπόμπα με τα δίδυμα.\nΣε πελάγη ευτυχίας πλέουν Σάκης Τανιμανίδης και Χριστίνα Μπόμπα, καθώς η influencer λίγες ημέρες πριν έφερε στον κόσμο δύο υγιέστατα κοριτσάκια. Μάλιστα, η όμορφη μανούλα έχει σήμερα τα γενέθλιά της και από το πρωί δέχεται συνεχώς ευχές από τους φίλους και τους συγγενείς της.\nΦυσικά, ο Σάκης Τανιμανίδης δε θα μπορούσε να μην είναι ανάμεσα σε εκείνους που της είπαν δημόσια «χρόνια πολλά». Ο πανευτυχής μπαμπάς πλέον, δημοσίευσε ένα βίντεο στον προσωπικό του λογαριασμό στο instagram στο οποίο δίπλα του φαίνεται να κάθεται η Χριστίνα Μπόμπα με τα δίδυμα. Με το χιούμορ που τον διακατέχει ανέσυρε και ένα βίντεο που είχε δημοσιεύσει την ίδια μέρα δυο χρόνια πριν και ευχόταν στη σύζυγό του η νέα χρονιά να τη βρει «διπλή» ενώ τώρα που έγινε «τριπλή» της ευχήθηκε του χρόνου να είναι «τετραπλή».\n«HAPPY BIRTHDAY ζωή μου! Στα πολυυυυυ διαφορετικά γενέθλιά σου φέτος! Κανονικά εγώ έπρεπε να σου κάνω δώρο, αλλά μου έκανες εσύ το μεγαλύτερο δώρο του κόσμου πριν λίγες μέρες», έγραψε χαρακτηριστικά στη λεζάντα.\nΕμβολιάστηκε η Χριστίνα Μπόμπα – Η απάντηση στα υβριστικά σχόλια – ΒΙΝΤΕΟ\nΗ πρώτη φωτογραφία της Χριστίνας Μπόμπα με τις κόρες της\nΗ Φιλίτσα Καλογεράκου μίλησε μεταξύ άλλων για τη δολοφονία του Τάσου Μπερδέση.\nΜιχάλης Χατζηγιάννης και Ζέτα Μακρυπούλια επιβεβαίωσαν τη Δευτέρα τη φημολογία που είχε αναπτυχθεί ήδη από το Σαββατοκύριακο.\nΓια διακοπές στη Μύκονο και η Σαρλίζ Θερόν – ΒΙΝΤΕΟ\nΗ 45χρονη Σαρλίζ Θερόν, που ταξίδεψε στη Μύκονο μαζί με την μητέρα της και τα δύο της παιδιά, απέφυγε τις βόλτες στα σοκάκια και τις κοσμικές παραλίες προτιμώντας την ιδιωτικότητα και τις ανέσεις του πολυτελούς καταλύματός της.\nΠέτρος Φιλιππίδης: Το πρώτο επισκεπτήριο στη φυλακή\nTo ίδιο δημοσίευμα θέλει τον Πέτρο Φιλιππίδη να «λύγισε» βλέποντας τη γυναίκα του και αντέδρασε έντονα, όταν ο σωφρονιστικός υπάλληλος τον ενημέρωσε ότι έληξε ο χρόνος του επισκεπτηρίου.


Μια φορά και ένα χωριό |\nΜια φορά και ένα χωριό\nΜια φορά κι’ έναν καιρό, στο πολύ μακρινό παρόν, σε ένα μεγάλο χωριό μιας μακρινής χώρας, οι άνθρωποι ζούσαν όπως και στην υπόλοιπη χώρα, με τα μικρά ή μεγάλα προβλήματα, όμως είχαν το κεφάλι ψηλά, ήταν περήφανοι και δεν ντρέπονταν να περπατούν στην πλατεία του χωριού τους.\nΤα πρόσωπά τους ήταν φωτεινά και όμορφα. Ήταν χαμογελαστοί και έλεγαν καλημέρα ο ένας στον άλλον όμως, όπως όλα τα ωραία παραμύθια δυστυχώς ή ευτυχώς, πρέπει να υπάρχουν δράκοι και μάγισσες.\nΈτσι λοιπόν μια μέρα, μαύρα σύννεφα έφερε ο ουρανός σε όλη τη χώρα, ο ήλιος κρύφτηκε.\nΚάποιοι προξενητάδες από το κεντρικό βασίλειο μαζί με τον Βασιλιά, αποφάσισαν ότι πρέπει να “παντρέψουν” τα μικρά και μεγάλα χωριά με το ζόρι. Έτσι και στο χωρίο μας, έγινε το προξενιό και ο γάμος, μια μέρα του χειμώνα.\nΤα πράγματα όμως στο μικρό χωρίο ήταν κάπως παράξενα, εκεί επικρατούσε ο νόμος της σιωπής και του φόβου, γιατί μερικά λαμόγια είχαν φτιάξει μια συμμορία που λειτουργούσε με όρους της νύχτας.\nΤοπικός άρχοντας στο μεγάλο πλέον αυτό κεφαλοχώρι, εκλέχθηκε ένας από το μικρό χωριό.\n«Τώρα είναι η μεγάλη ευκαιρία» σκέφτηκε το χαφιεδότσουρμο, που μεγάλωσε ακόμα πιο πολύ και με άλλα λαμόγια από το μεγάλο χωριό, (γιατί κι’ εκεί υπήρχαν λαμόγια απλά ήταν λιγότερα).\nΉθελαν να επιβάλουν τα δικά τους ήθη και έθιμα, τους δικούς τους κώδικες και άγραφους νόμους. Με το πάντρεμα των δυο αυτών χωριών, ήρθε η μεγάλη ευκαιρία γι’ αυτούς.\nΟ τοπικός άρχοντας του κεφαλοχωριού αυτούς ήξερε…. Έ, και αφού αυτούς ήξερε, αυτούς εμπιστεύονταν.\nΈτσι τα λαμόγια έκοβαν και έραβαν στο μεγάλο πλέον κεφαλοχώρι γιατί υπάρχουν, βλέπετε, παντού και πάντα άνθρωποι που πείθονται με τις μεγάλες κουβέντες, τα μεγάλα λόγια και τις φανφάρες που θέλουν να κυνηγούν μάγισσες και να κανιβαλίζουν.\nΥπήρχαν όμως άνθρωποι απ’ το μεγάλο χωριό, που δεν πήγαν με τα λαμόγια, αντιστάθηκαν στο νόμο της σιωπής, δεν συμβιβάστηκαν, γιατί θέλανε να περπατάνε με το κεφάλι ψηλά, χωρίς να ντρέπονται.\nΘέλανε να εργάζονται και να κοιτάνε στα μάτια τα παιδιά τους και τους συγχωριανούς τους, γιατί αγαπούσαν τον τόπο τους.\nΕίχαν όνειρο να ζήσουν σε ένα χωριό και σε μια χώρα χωρίς εκμετάλλευση και νόμους της νύχτας γι΄αυτό και κατά το παρελθόν προσέφεραν την εργασία τους (ακόμη και χωρίς χρήματα κάποιες φορές), προς όφελος του χωριού, για να φτιαχτούν έργα, δρόμοι, πλατείες, παιδικές χαρές, γεφύρια και υπηρεσίες στο μεγάλο χωριό τους.\nΑυτή η αντίληψη που είχαν, δεν άρεσε στα λαμόγια του νέου πλέον κεφαλοχωριού.\nΈτσι ξεκίνησε ο πόλεμος από τα λαμόγια.\nΜε μια οργανωμένη βιομηχανία από καταγγελίες – μηνύσεις και πολλή λάσπη, οι άνθρωποι του μεγάλου χωριού λοιδορήθηκαν, δυσφημίστηκαν, κρεμάστηκαν στα μανταλάκια.\nΌλη η χώρα άκουσε και βέβαια πίστεψε, όλα αυτά που γράφονταν και λέγονταν από ραδιόφωνα, τηλεοράσεις, διαδίκτυο, εφημερίδες, περιοδικά κλπ.\nΦώναζαν τα λαμόγια: “Να πάνε όλοι στην κρεμάλα, Να μη ζήσει κανένας”.\nΤα χρόνια περνούσαν οι τοπικοί άρχοντες άλλαζαν ο ένας μετά τον άλλον, αλλά τα λαμόγια καλά κρατούσαν, γιατί και στους τοπικούς άρχοντες βόλευε αυτή η κατάσταση καμιά φορά. Φοβόταν να τα βάλουν μαζί τους, άσε που τα λαμόγια είχαν πλέον την υποστήριξη και του μεγάλου Βασιλιά της χώρας, μαζί με το βασιλικό συμβούλιο, που με διάφορα “κόλπα βρόμικα όπως αυτά που κάνουν στις Ινδίες” ξεγελούσαν – παραπληροφορούσαν το λαό, για να παραμένουν στην εξουσία, γιατί και αυτοί ήταν λαμόγια, οπότε κόρακας – κοράκου μάτι δεν βγάζει, έτσι γινότανε οι κολιγιές με την κεντρική εξουσία.\nΠέρασαν τα χρόνια, ήρθε όμως ο καιρός που ο ήλιος στο κεφαλοχώρι άρχισε να αχνοφαίνεται, οι καταγγελίες, οι μηνύσεις ελέγχθηκαν και εξετάστηκαν από τους ελεγκτικούς μηχανισμούς και την δικαιοσύνη.\nΟ ενδελεχής έλεγχος που κράτησε και ταλαιπώρησε χρόνια το κεφαλοχώρι, με άπειρες εργατοώρες χαμένες, με πολύ μεγάλο χρηματικό κόστος των πολιτών στα δικαστήρια, αυτών δηλαδή που αντιστάθηκαν, τελείωσε.\nΈτσι, αποδείχτηκε περίτρανα ότι ούτε μάγισσες ούτε δράκους είχε το παραμύθι που πουλούσαν τα λαμόγια για να τρομοκρατούν τους πολίτες στο κεφαλοχώρι.\nΜε έναν τρόπο παραμυθένιο τα πράγματα άλλαξαν και επιτέλους βρέθηκαν τα λαμόγια κατηγορούμενα, για την τρομοκρατία που επέβαλαν τόσα χρόνια, για τα ψέματα, την λάσπη που είχαν ρίξει και για την ταλαιπωρία τόσων ανθρώπων.\n«Και τώρα τι κάνουμε;» αναφώνησαν τα λαμόγια που ήταν στα ψηλά κλιμάκια της συμμορίας.\n-Δύο δρόμους έχουμε για να διαβούμε (σκέφτηκαν) και πρέπει να διαλέξουμε έναν.\n-Ο πρώτος είναι ο δρόμος που ξέρουμε, να ξαναζεστάνουμε το παραμύθι και να το πιάσουμε πάλι απ’ την αρχή με νέους δράκους και μάγισσες, είπαν.\n-Ο δεύτερος είναι να ζητήσουμε συγνώμη, να βγάλουμε τη μάσκα, να φανεί το πρόσωπο του “τέρατος” που κρύβουμε, να παραδεχτούμε ότι όλα αυτά τα κάναμε για προσωπικό μας όφελος …και μετά τι? Θα πρέπει να δουλεύουμε??? θα πρέπει να διαλύσουμε την συμμορία??? θα πρέπει να μην είμαστε λαμόγια??? πως θα ζήσουμε χωρίς αυτά???\nΤο τι έγινε στο τέλος της ιστορία μας, νομίζω όλοι το ξέρουμε βαθιά μέσα μας γιατί αυτή η ιστορία είναι καμία φορά ο καθρέπτης της πραγματικής ζωής που ζούμε.


« ΒΡΙΣΚΕΤΑΙ Ο ΠΟΛΙΤΙΚΟΣ ΜΑΣ ΚΟΣΜΟΣ ΥΠΟ ΕΚΒΙΑΣΜΟ;;;\n23/11/14 ΑΝΟΙΧΤΗ ΕΠΙΣΤΟΛΗ ΠΡΟΣ ΑΝΩΤΑΤΗ ΔΙΚΑΙΟΣΥΝΗ »\nΤην έκπληξη όμως έκανε ο Μιχαήλ Κωσταράκος, αρχηγός του ΓΕΕΘΑ, ο οποίος όχι μόνο παραβρέθηκε στην τελετή, αλλά κατάθεσε στεφάνι στη μνήμη των ναζί στρατιωτών. Με τον τρόπο αυτό, προφανώς, ο κ. Κωσταράκος έδωσε τα διαπιστευτήριά του σ” εκείνους που φρόντισαν να αναδειχθεί σε νέο πρόεδρο της Στρατιωτικής Επιτροπής της Ευρωπαϊκής Ένωσης, μόλις τρεις ημέρες νωρίτερα. Βεβαίως, τον κ. Κωσταράκο δεν θα τον δείτε ποτέ σε αντίστοιχες εκδηλώσεις τιμής στην εθνική αντίσταση του ελληνικού λαού. Ούτε να καταθέτει στεφάνι σε μνημεία της εθνικής αντίστασης. Τέτοιες ευαισθησίες δεν διαθέτει. Άλλωστε το εθνόσημο που φέρει στη στολή του, είναι διακοσμητικό. Απ” ότι φαίνεται δεν σημαίνει τίποτε για τον ίδιο και τους επιτελείο των ενόπλων δυνάμεων.\nΚαι μόνο η παρουσία του κ. Κωσταράκου δικαιώνει τη στάση της επίσημης Γερμανίας που ακόμη και σήμερα επιμένει ότι τα θύματα από τις θηριωδίες των ναζί κατακτητών ήταν «νόμιμες» ενέργειες ενάντια στην «παράνομη» αντίσταση του ελληνικού λαού. Γι” αυτό και αρνείται να δικαιώσει τα αιτήματα για τις πολεμικές αποζημιώσεις και το κατοχικό αναγκαστικό δάνειο υπέρ των κατακτητών. Φανταστείτε ότι ο κ. Κωσταράκος κατέθεσε στεφάνι προς τιμήν μιας χώρας, που όχι μόνο άσκησε φρικτή κατοχή σε βάρος της Ελλάδας, αλλά αρνείται ακόμη και σήμερα να υπογράψει συνθήκη ειρήνης με τη χώρα μας. Όπως έχει κάνει με όλες τις άλλες νικήτριες χώρες μετά το τέλος του πολέμου.


Δίκταμο — Βοτανοθεραπεία\nΟ Δίκταμος ήταν γνωστός από την αρχαιότητα και οι αρχαίοι γιατροί του απέδιδαν πολλές θεραπευτικές ιδιότητες. Ο Ιπποκράτης τον χρησιμοποιούσε σαν εμμηναγωγό εκτρωτικό για τη διευκόλυνση της υστεροτοκίας. Είναι πολύ καλό για προβλήματα της χοληδόχου κύστεως και για τα προβλήματα των πνευμόνων.\nΚωδικός Προϊόντος HB-1015\nΟ Δίκταμος ήταν γνωστός από την αρχαιότητα και οι αρχαίοι γιατροί του απέδιδαν πολλές θεραπευτικές ιδιότητες. Ο Ιπποκράτης τον χρησιμοποιούσε σαν εμμηναγωγό εκτρωτικό για τη διευκόλυνση της υστεροτοκίας. Είναι πολύ καλό για προβλήματα της χοληδόχου κύστεως και για τα προβλήματα των πνευμόνων. Ο δίκταμος απαλύνει τους πονοκεφάλους, τις νευραλγίες, τις ηπατικές παθήσεις, τους πόνους της περιόδου, ανακουφίζει από το βήχα που συνοδεύεται με κρυολόγημα, από τις ήπιες γαστρεντερικές διαταραχές και τις στομαχικές διαταραχές. Παραδοσιακά το δίκταμο ανακουφίζει από τις φλεγμονές και τους μώλωπες τους δέρματος.\nΥπερτροφές, Ανοσοποιητικό Σύστημα, Βιταμίνες, Ενέργεια, Τόνωση, Χαλάρωση (Άγχος - Στρες), Δημοφιλέστερα\nΓια στομαχόπονο, πονόλαιμο, ατονία, κρυολόγημα, βήχα κ.α.


Δεν καταλαβαίνει από (ουκρανικό) κρύο! (vids) | SDNA\nΔεν καταλαβαίνει από (ουκρανικό) κρύο! (vids)\n17 Φεβρουαρίου 2015, 22:08\nΤο κλίμα στην Ουκρανία είναι κατά κανόνα... αφιλόξενο, αυτό όμως δεν ισχύει στην περίπτωση του Ολυμπιακού ο οποίος δε... νιώθει από κρύο! Θετική η παράδοση των «ερυθρόλευκων» εκτός έδρας με ουκρανικές ομάδες. Θυμηθείτε στο SDNA όλες τις κόντρες τους απέναντι σε Ουκρανούς τα τελευταία 40 χρόνια.\nΕννέα είναι συνολικά οι αναμετρήσεις του Ολυμπιακού κόντρα σε ουκρανικές ομάδες, με τους «ερυθρόλευκους» να έχουν σε αυτές το παράδοξο ότι τα πάνε καλύτερα στην παγωμένη Ουκρανία παρά στα εντός έδρας ματς. Αυτά τα 9 παιχνίδια, αναλύονται αντίστοιχα σε πέντε διαφορετικές αναμετρήσεις, οι τέσσερις «διπλές» και μία μονή για όμιλο του Europa League, ενώ οι διαφορετικές ομάδες που έχουν αντιμετωπίσει οι Πειραιώτες είναι τέσσερις.Γνωριμία με την «παρέα» του Λομπανόφσκι\nΠρώτη κόντρα του Ολυμπιακού με Ουκρανούς ήταν απέναντι στην... πυραυλοκίνητη Ντινάμο Κιέβου του μυθικού Βαλερί Λομπανόφσκι και φυσικά του Όλεγκ Μπλαχίν, τη σεζόν 1975-76 για το Κύπελλο Πρωταθλητριών. Η Ντινάμο, πέρα από πρωταθλήτρια Σοβιετικής Ένωσης, ήταν τότε κάτοχος του Κυπέλλου Κυπελλούχων, αλλά και του Ευρωπαϊκού Σούπερ Καπ, έχοντας νικήσει 1-0 με γκολ του Μπλαχίν, την πρωταθλήτρια Ευρώπης Μπάγερν Μονάχου των Μπεκενμπάουερ, Ρουμενίγκε και Μίλερ. Οι εμφανίσεις του Ολυμπιακού ήταν ανέλπιστα καλές, 2-2 στην Τούμπα (την οποία χρησιμοποίησε ως έδρα) και ήττα 1-0 στον επαναληπτικό του Κιέβου. Τεράστια ομάδα φυσικά τότε και για τους «ερυθρόλευκους» του Βικ Μπάκιγχαμ, με Κελεσίδη, Κυράστα, Βιέρα, Κρητικόπουλο, Δεληκάρη κ.α.\nΗ εποχή του «μινγκ»\nΗ επόμενη αναμέτρηση κόντρα σε ουκρανικό σύλλογο ήταν σχεδόν δύο δεκαετίες μετά, τη σεζόν 1992-93, με αντίπαλο την Τσερνομόρετς στο Κύπελλο Κυπελλούχων. Βεβαίως, μπορεί να είχαν περάσει πολλά χρόνια από την προηγούμενη, ωστόσο τα κοινά στοιχεία ήταν πολλά! Πρώτος και καλύτερος, ο Όλεγκ Μπλαχίν, ο οποίος είχε σταματήσει το ποδόσφαιρο και πλέον βρισκόταν στον πάγκο των «ερυθρόλευκων», έχοντας δημιουργήσει μια ομάδα-μοντέλο την τριετία 1990-93, μετρώντας 77 νίκες, 34 ισοπαλίες και μόλις 15 ήττες σε 126 αγώνες. Ωστόσο, κατέκτησε μονάχα ένα Κύπελλο (1992) για λόγους που είναι μεν γνωστοί αλλά όχι της παρούσης...\nΠλην του Μπλαχίν στο «ερυθρόλευκο» ρόστερ υπήρχαν και δύο σπουδαίοι Ουκρανοί ποδοσφαιριστές. Πρώτος και καλύτερος, το «μινγκ» Όλεγκ Προτάσοφ, ο οποίος εκείνη την εποχή κοντραριζόταν με τον Μάρκο Φαν Μπάστεν για τον τίτλο του κορυφαίου σέντερ φορ στα ευρωπαϊκά γήπεδα. Η Ντινάμο ήταν φυσικά και η ομάδα από την οποία τον είχε αποκτήσει ο Ολυμπιακός επί Σαλιαρέλη. Ο έτερος Ουκρανός που αποκτήθηκε από την ομάδα του Κιέβου το 1991 και αγωνίστηκε σε εκείνες της αναμετρήσεις ήταν φυσικά ο Γκενάντι Λιτόφτσενκο. Αμφότεροι είχαν σκοράρει στην εκτός έδρας νίκη που είχε δώσει και την πρόκριση στους Πειραιώτες. Αυτή ήταν και η πρώτη φορά που ο Ολυμπιακός κατάφερε να γυρίσει εκτός έδρας, ένα αρνητικό αποτέλεσμα που είχε φέρει στην έδρα του, καθώς στον πρώτο αγώνα είχε χάσει 1-0.\nΟι επόμενες μονομαχίες, περιλαμβάνουν πλέον τη... νέα εποχή του ουκρανικού ποδοσφαίρου, τη Σαχτάρ και τη Μέταλιστ. Η πρώτη διπλή κόντρα του Ολυμπιακού με Ουκρανούς στο πλαίσιο του Champions League, με την τωρινή του μορφή, είναι στους ομίλους της σεζόν 2006-07 κόντρα στη Σαχτάρ Ντόνετσκ. Μοιρασμένα τότε τα αποτελέσματα, με δύο ισοπαλίες.\nΔυο χρονιές μετά, το 2008-09, ο Ολυμπιακός, επί Βαλβέρδε, χάνει 1-0 από τη Μέταλιστ στο Χάρκοβο, σε μονό ματς της φάσης των ομίλων στο Europa League, όμως προκρίνεται στην επόμενη φάση χάρη σε μεγάλες νίκες με 5-1 επί της Μπενφίκα και 4-0 επί της Χέρτα.\nΗ τελευταία αναμέτρηση των Πειραιωτών με ουκρανικό σύλλογο είναι κόντρα στην ίδια ομάδα, τη Μέταλιστ, για τη σεζόν 2011-12. Αυτή είναι μάλιστα και η πιο... επίπονη. Στη δεύτερη πια θητεία του Ερνέστο Βαλβέρδε στο Λιμάνι, ο Ολυμπιακός νικά 1-0 εκτός έδρας, όμως γνωρίζει έναν άκρως οδυνηρό αποκλεισμό στο Καραϊσκάκη με δύο γκολ στα τελευταία δέκα λεπτά (1-2) και ενώ έχει χάσει πολλές ευκαιρίες για να «κλειδώσει» την πρόκριση στους «8» του Europa League.\nΜέταλιστ vs. Ολυμπιακός 0-1 Στιγμιότυπα by VideoStars\nΤα «ερυθρόλευκα» στατιστικά απέναντι σε ουκρανικές ομάδες:\nΝ-Ι-Η (Σύνολο): 2-3-4\nΝ-Ι-Η (Εντός): 0-2-2\nΝ-Ι-Η (Εκτός): 2-1-2\nΓκολ (Σύνολο): 10-10\nΓκολ (Εντός): 4-6\nΓκολ (Εκτός): 6-4Αναλυτικά, τα αποτελέσματα του Ολυμπιακού απέναντι σε ουκρανικές ομάδες:1975-76 (Κύπελλο Πρωταθλητριών – Α' Φάση)\nΟλυμπιακός – Ντινάμο Κιέβου 2-2 (34' Κρητικόπουλος, 74' Αΐδινίου – 27', 30' Κολάτοφ)\nΝτινάμο Κιέβου – Ολυμπιακός 1-0 (67' Ονισένκο)1992-93 (Κύπελλο Κυπελλούχων – Α' Φάση)\nΟλυμπιακός – Τσερνομόρετς 0-1 (4' Σακ)\nΤσερνομόρετς – Ολυμπιακός 0-3 (16' Βαϊτσης, 28' Λιτόφτσενκο, 81' Προτάσοφ)2006-07 (Champions League – Φάση Ομίλων)\nΣαχτάρ Ντόνετσκ – Ολυμπιακός 2-2 (34' Ματουζαλέμ, 70' Μαρικά – 24' Κωνσταντίνου, 68' Καστίγιο)\nΟλυμπιακός – Σαχτάρ Ντόνετσκ 1-1 (54' Καστίγιο – 27' Ματουζαλέμ)2008-09 (Europa League – Φάση Ομίλων / μονό ματς)\nΜέταλιστ Χάρκιβ – Ολυμπιακός 1-0 (88' Εντμάρ)2011-12 (Europa League – Φάση των «16»)\nΜέταλιστ Χάρκιβ – Ολυμπιακός 0-1 (50' Φουστέρ)\nΟλυμπιακός – Μέταλιστ Χάρκιβ 1-2 (15' Μαρκάνο – 81' Βιλάγκρα, 86' Ντέβιτς)


ΙΩΑΝΝΙΝΑ: 2,5 εκ. ευρώ για την «μεταμόρφωση» των παλιών στρατιωτικών φυλακών | Sovara\nΑρχική ΗΠΕΙΡΟΣ ΙΩΑΝΝΙΝΑ: 2,5 εκ. ευρώ για την «μεταμόρφωση» των παλιών στρατιωτικών φυλακών\nΙΩΑΝΝΙΝΑ: 2,5 εκ. ευρώ για την «μεταμόρφωση» των παλιών στρατιωτικών φυλακών\n• Διαμόρφωση επιφάνειας μεγέθους 4.000 -6.000 τ.μ., σε κατάλληλη θέση, για την πραγματοποίηση υπαίθριων καλλιτεχνικών εκδηλώσεων – παραστάσεων μουσικών, θεατρικών, χορευτικών κ.λπ.\nΠροηγούμενο άρθροΔίνεται στην κυκλοφορία και η Κλόκοβα\nΕπόμενο άρθροΤετάρτη 19/4 στις 21:00 ο τελικός για την Αναγέννηση!


Συναντήσεις δικτύωσης και συνεργασίας στην Περιφέρεια Κ.Μακεδονίας με κοινό παρονομαστή την πρόληψη\nΚύριος στόχος των κοινωνικών δομών που δραστηριοποιούνται σε τοπικές κοινότητες είναι η συνεργασία, η δικτύωση και η κινητοποίηση όλων. Ο Ιούλιος ήταν ένας μήνας που οι κοινωνικές δομές της Κεντρικής Μακεδονίας κατάφεραν να συναντηθούν και να βρουν κοινά σημεία συνεργασίας.\nΈτσι, η πρώτη συνάντηση δικτύωσης και συνεργασίας πραγματοποιήθηκε την Τετάρτη 3 Ιουλίου 2019 μεταξύ εργαζομένων του Κέντρου Πρόληψης «Όραμα» και των Κέντρων Κοινότητας των τεσσάρων Δήμων (Έδεσσας, Πέλλας, Σκύδρας, Αλμωπίας) της Π.Ε. Πέλλας στο χώρο του πρώτου.\nΣτόχοι της συνάντησης ήταν η γνωριμία και η δικτύωση μεταξύ των υπηρεσιών, η κατανόηση του εύρους των παρεχόμενων υπηρεσιών της κάθε δομής και η ενίσχυση της μεταξύ τους συνεργασίας, τόσο μέσα από κοινές δράσεις, όσο και μέσα από τη συμπληρωματικότητα των δράσεων.\nΗ δεύτερη συνάντηση πραγματοποιήθηκε την Πέμπτη 4 Ιουλίου στον ίδιο χώρο μεταξύ των επιστημονικά υπευθύνων των υπόλοιπων Κέντρων Πρόληψης της Περιφέρειας Κ. Μακεδονίας στα πλαίσια της κατάρτισης νέου 5ετούς σχεδιασμού δράσεων των Κέντρων Πρόληψης στον ΟΚΑΝΑ, αλλά και της γενικότερης συνεργασίας που έχουν τα Κέντρα της Κεντρικής Μακεδονίας εδώ και 17 χρόνια.\nΤην ίδια ημέρα ακολούθησε συνάντηση όλων των επιστημονικά υπεύθυνων με την αν/τρια αντιπεριφερειάρχη Π.Ε. Πέλλας κα Α. Αθανασιάδου-Αηδονά με στόχο να παρουσιαστεί το σημαντικό έργο που επιτελούν τα Κέντρα Πρόληψης, οι ευρωπαϊκές διακρίσεις που έχουν αποσπάσει, αλλά και μια προσπάθεια περαιτέρω ενδυνάμωσης της συνεργασίας με την Περιφέρεια Κ. Μακεδονίας και τις υπηρεσίες που ανήκουν στην αρμοδιότητά της. Χαρακτηριστικό της συνάντησης ήταν το ζεστό και φιλόξενο κλίμα που επικράτησε.


Ανακαλύφθηκε το τρομερό "τσιμπούρι του δράκουλα" που έπινε αίμα δεινοσαύρων. – 24ωρο\nΑνακαλύφθηκε το τρομερό "τσιμπούρι του δράκουλα" που έπινε αίμα δεινοσαύρων.\nΣε δύο σημαντικές ανακαλύψεις προχώρησαν παλαιοντολόγοι στην Μιανμάρ, που αφορά την ύπαρξη… τσιμπουριών δεινοσαύρων.\nΌπως φαίνεται ούτε οι δεινόσαυροι… είχαν γλιτώσει από τα τσιμπούρια. Επιστήμονες λοιπόν ανακάλυψαν μέσα σε κεχριμπάρια, τέσσερα παγιδευμένα τσιμπούρια. Το ένα ήταν πιασμένο πάνω στο φτερό ενός δεινόσαυρου, ενώ ένα άλλο ήταν πρησμένο από το πολύ αίμα που είχε ρουφήξει.\nΣημαντική ανακάλυψη για τους φτερωτούς δεινόσαυρους\nΤέτοια φτερά υπήρχαν ήδη σε αρκετούς δεινόσαυρους της μεγάλης ομάδας των θηροπόδων, η οποία περιλάμβανε τόσο δεινόσαυρους με πτητικές ικανότητες, όσο και χωρίς αυτές. Τα πουλιά ήταν η μόνη υπο-ομάδα των θηροπόδων δεινοσαύρων, η οποία διασώθηκε από την μαζική καταστροφή των τελευταίων, πριν από 66 εκατομμύρια χρόνια, πιθανότατα μετά την πτώση μεγάλου αστεροειδούς στη Γη.\nΣχετικό βίντεο υπάρχει στο YouTube στη διεύθυνση:\nΝα δώσει εξηγήσεις για τη δολοφονία του αντιφρονούντα Σαουδάραβα δημοσιογράφου Τζαμάλ Κασόγκι ζήτησαν απόψε οι 7…\nΤο Κρεμλίνο επιβεβαίωσε ότι επιτεύχθηκε μια προκαταρκτική συμφωνία για την επικείμενη συνάντηση του Βλαντιμίρ Πούτιν με…\nΔεν… χαλά τη ζαχαρένια του για τον διαμελισμένο Κασόγκι ο πρίγκιπας διάδοχος\nΟι κατηγορίες για δολοφονία και διαμελισμό του Τζαμάλ Κασόγκι φαίνεται πως δεν… χαλάνε την ζαχαρένια του…


Ερωτοσκόπιο 19/06 Τρίτη ωροσκόπιο - ζώδια\nΗ ευελιξία σας σας φαίνεται εξαιρετικά χρήσιμη όταν εσείς και ο/η αγαπημένος/η σας πρέπει να αντιμετωπίσετε μια ξαφνική αλλαγή σχεδίων και τώρα όλα είναι πιθανά. Η ικανότητά σας να αυτοσχεδιάζετε οδηγεί τα πράγματα σε μια θετική κατάληξη.\nΗ επικοινωνία είναι λίγο αφηρημένη σήμερα, αλλά αυτό το χάος μπορεί να οδηγήσει σε εξαιρετικά κωμικές καταστάσεις. Απλώς υπενθυμίστε στον εαυτό σας και στον/στη σύντροφό σας ότι όλα θα λυθούν αργά ή γρήγορα. Για να ελαχιστοποιήσετε την πιθανότητα να κάνετε λάθος, φροντίστε να ακούτε περισσότερο από όσο μιλάτε.\nΣκεφτείτε με ποιους τρόπους μπορείτε εσείς και ο/η σύντροφός σας να συμμετέχετε στην κοινότητα γενικότερα. Μπορείτε να συμμετάσχετε σε μια επαγγελματική οργάνωση ή μια κοινωνική ομάδα στη γειτονιά – οι νέες επαφές που θα κάνετε θα ζωντανέψουν την καριέρα σας και την κοινωνική σας ζωή.\nΟ πιο στενός σας φίλος μπορεί να εκπλαγεί από την τελευταία εξέλιξη στη σχέση σας, αλλά μην αφήσετε τις προσδοκίες τους να σας κάνουν να αμφισβητήσετε τις επιλογές σας. Είστε ο μόνος άνθρωπος που ξέρει ποιο είναι το σωστό υπό αυτές τι συνθήκες.\nΕίστε έτοιμοι για μια πιο ουσιαστική επαφή; Εσείς και ο/η σύντροφός σας θα πρέπει να μάθετε τα οφέλη του μεσημεριανού ύπνου, επειδή το σύμπαν έχει βάλει στην άκρη κάθε έννοια κοινωνικού προγράμματος. Μοιράζεστε τις ίδιες απόψεις και είστε αποφασισμένοι να περάσετε καλά!\nΟρισμένα ζητήματα στη σχέση σας έχουν ανάγκη από περισσότερο ζήλο, ενώ άλλα θα μπορούσαν να υποστούν λιγότερες προκλήσεις. Αν το δείτε έτσι, σύντομα θα καταλάβετε σε τι θα πρέπει να εστιάσετε και τι θα πρέπει να βάλετε στην άκρη.\nΈνα καινούργιο σύστημα έρχεται – δηλαδή μια νέα κοινωνική τάξη. Εσείς και ο/ησύντροφός σας πιστεύετε ότι ήρθε η ώρα να φρεσκάρετε την ομάδα των φίλων σας. Πάρτε μαθήματα χορού, συμμετέχετε σε κοινοτικά γεγονότα και διοργανώστε ένα πάρτι για να διευρύνετε τον κύκλο σας.\nΤο να καταλάβετε πού θέλετε να πάτε είναι περισσότερο περίπλοκο παρά χρήσιμο τώρα. Αντ’ αυτού, εσείς και ο/η σύντροφός σας, πρέπει να έχετε υπόψιν σας χιλιάδες πιθανότητες. Οι εικασίες θα κάνουν καλό στη σχέση σας τώρα.\nΚανονικό; Αυτό είναι απλά μια ρύθμιση στο πλυντήριο ρούχων. Αγνοήστε τις συμβατικές συμβουλές όταν πρόκειται για σχέσεις. Εσείς και ο/η αγαπημένος/η σας μπορείτε να διακρίνετε μια εξαίρεση που αξίζει τον κόπο. Ακούστε το ένστικτό σας.\nΤο να καταλάβετε τι είναι αυτό που θέλετε είναι εξίσου σημαντικό με το να το επιδιώξετε. Εσείς και ο/ησύντροφός σας ίσως να είστε υπερβολικά αφηρημένοι αυτή την περίοδο ώστε να κατανοήσετε ποιοι είναι οι στόχοι σας. Δώστε στους εαυτούς σας λίγο χώρο να αναπνεύσουν.\nΜπορεί ο αγαπημένος/η σας να μην είναι σε θέση να πάρει μια απόφαση ακόμα, και αρχίζετε να αισθάνεστε πως αυτό μπορεί να σας επηρεάσει αρνητικά. Δώστε τους μια-δυο μέρες ακόμη. Είτε το πιστεύετε είτε όχι, έχετε περισσότερο χρόνο από ό, τι νομίζετε.\nΑν και οι πιθανότητες φαίνεται να είναι εναντίον σας, συνεχίστε να έχετε πίστη στην καλοτυχία σας. Εάν εσείς οι δύο επιμένετε, θα πετύχετε. Αυτά τα εμπόδια απλώς σας εμπνέουν για να κάνετε δημιουργικές κινήσεις προς τον στόχο σας.